Nikola Vučen, predsednik opštine: Zbog vremenskih uslova obustavlja se redovna dezinfekcija ulica, počinje tretiranje stambenih zgrada\nDezinfekcija stambenih zgrada podrazumeva tretiranje hodnika, gelendera, liftova i svih površina od najvišeg ka najnižem spratu\nZbog najavljenih vremenskih prilika i snežnih padavina koje su prognozirane za naredne dane, obustavlja se dezinfekcija ulica u Smederevskoj Palanci. To je zaključak sa večerašnjeg sastanka koji je održan između opštinskog rukovodstva i firmi koje su nadležne za obavljenje ove delatnosti u vanrednom stanju. O tome je javnost, putem svoj zvaničnog Fejsbuk profila, obavestio komandant Štaba za vanredne situacije i predsednik opštine Smederevska Palanka, Nikola Vučen. Njegovo saopštenje prenosimo u celosti:\nNa sastanku koji smo večeras održali sa JKP Vodovod i firmom Niskogradnja odlučili smo da u narednih nekoliko dana, tj dok god to ne dozvole vremenske prilike obustavimo dezinfekciju ulica.Obzirom da su kolovozi mokri i da je temperatura vazduha niska, uslovi za spoljašnju dezinfekciju nisu pogodni. Sve raspoložive resurse u narednih nekoliko dana usmerićemo ka stambenim zgradama.\nNaime vršiće se dezinfekcija ulaza stambenih zgrada. Dezinfekcija će podrazumevati tretiranje hodnika, gelendera, liftova i svih površina od najvišeg ka najnižem spratu.Dezinfekcija će se vršiti ručnim pumpama - prskalicama za voće. Atomizere koje imamo zbog izduvnih gasova ne smemo koristiti. Molim sve sugrađane za razumevanje i saradnju , potrudićemo se da u narednih nekoliko dana odradimo dezinfekcuju svih stambenih zgrada.


NSRS danas o Dodikovim pomilovanjima u prošloj godini\nDnevni red današnje sjednice\nRaspravom o Godišnjem izvještaju o aktivnostima Institucije ombudsmena za ljudska prava Bosne i Hercegovine za 2016. godinu u Banjoj Luci je danas nastavljena sjednica Narodne skupštine Republike Srpske, piše Fena.\nPoslanici su jučer, prvog dana zasjedanja, obavili raspravu o Izvještaju o stanju i položaju pripadnika nacionalnih manjina u RS, kao i o Posebnom izvještaju o usaglašavanju zakona i drugih propisa RS s pravnim standardima za ravnopravnost spolova.\nObavili su raspravu o Izvještaju o realizaciji Programa rješavanja problema raseljenih lica, povratnika i izbjeglica za prošlu godine, Izvještaju o realizaciji Strategije naučnog i tehnološkog razvoja i Izvještaju o izvršavanju poslova i zadataka u vezi s realizacijom popisnih aktivnosti i objavljivanjem rezultata popisa.\nNa dnevnom redu današnje sjednice je i Informcija o odlukama o pomilovanju u 2016.\nOd 21 molbe za pomilovanje osuđenih osoba, predsjednik RS Milorad Dodik je lani prihvatio jednu.\nDodikovom odlukom o pomilovanju potpuno je oslobođena od izvršenja preostalog neizdržanog dijela kazne zatvora Dajana Ostojić (1988.) iz Kozarske Dubice. Ona je presudom Osnovnog suda u Prijedoru iz 2012. bila osuđena na kaznu zatvora od deset mjeseci zbog krivičnog djela - ugrožavanje javnog saobraćaja.\nU Narodnoj skupštini RS danas je i glasanje o svim apsolviranim tačkama.


U medijima | Antikorupcija | Page 2\n18/03/2016 U medijima Nema komentara\nUhapšeni policajci, sudija – ukupno 46 osoba\nMinistar unutrašnjih poslova Nebojša Stefanović saopštio je da je uhapšeno 15 saobraćajnih policajaca u grupi od ukupno 46 uhapšenih. Oni su uhapšeni zbog sumnje da su izvršili krivično delo primanja i davanja mita, a dodao je i da je uhapšeno još nekoliko lica zbog različitih krivičnih dela, uglavnom zbog zloupotrebe službenog položaja i pronevere novca.\n15/03/2016 U medijima Nema komentara\nTri godine zatvora hirurgu sa VMA zbog mita\nApelacioni sud u Beogradu pravosnažno je osudio na tri godine zatvora specijalistu grudne hirurgije na VMA Bojana Gulića zbog primanja mita od pacijenata. Istom presudom mu je izrečena i zabrana vršenja lekarskog poziva od tri godine i oduzeta mu je imovinska korist pribavljena izvršenjem krivičnog dela pa je obavezan da u budžet Srbije uplati 2.400 evra i 300 švajcarskih franaka.\n19/01/2016 U medijima Nema komentara\nPravosnažne presude “carinskoj mafiji” nakon devet godina\n31/08/2015 U medijima Nema komentara\nU višim javnim tužilaštvima u Beogradu, Novom Sadu, Kragujevcu i Nišu uskoro bi trebalo da budu formirana četiri nova odeljenja specijalizovana za otkrivanje i procesuiranje krivičnih dela korupcije. Njihov rad pratiće i formiranje posebnih sudskih odeljenja pri Višim sudovima u pomenutim gradovima, koja će suditi u tim specifičnim koruptivnim procesima, predviđeno je pored ostalog u Nacrtu novog zakona o organizaciji i nadležnosti državnih organa u suzbijanju organizovanog kriminala i korupcije, koji je objavljen na sajtu Ministarstva pravde.\n26/08/2015 U medijima Nema komentara\n“Stečajna mafija” blokirala račun Višeg suda\nRačun Višeg suda u Beogradu je u blokadi jer su oslobođeni članovi "stečajne mafije" podneli predlog za izvršenje i naplatu 135,1 milion dinara odštete. Sud iz tog razloga ne isplaćuje plate zaposlenima niti izmiruje ostale obaveze. Presudom Posebnog odeljenja Višeg suda u Beogradu pravnosnažno je oslobođeno ili je optužba odbijena za ukupno 22 osobe u predmetu „stečajna mafija“.\n22/07/2015 U medijima Nema komentara\nTek četiri odsto građana smatra da nema korupcije u policiji\nU Srbiji raste poverenje u policiju, ali percepcija korupcije ostaje suštinski problem. Regionalno istraživanje o poverenju građana u policiju pokazalo je da na korupciju građani gledaju kao na nešto sasvim normalno. Policija spada u pet najkorumpiranijih institucija pored zdravstva, sudstva, tržišne inspekcije i carine, ali je uprkos tome procenat građana koji veruju policiji veći od onih koji u nju nemaju poverenja, pokazalo je istraživanje javnog mnjenja o odgovornosti policije, koje je sprovela nevladina organizacija Pointpuls.\n13/07/2015 U medijima Nema komentara\nDržava oduzima nadležnosti Agencije za borbu protiv korupcije\n- Agencija za borbu protiv korupcije započela je pripreme za izradu modela lokalnog akcionog plana za borbu protiv korupcije, u kojem će biti predviđen i model antikorupcijskog tela na lokalnom nivou, koji će važiti za sve autonomne pokrajine, gradove i opštine u Srbiji. Proces donošenja modela Lokalnog plana trebalo bi da bude završen do kraja septembra, nakon čega će lokalne skupštine usvajati konkretne planove, izrađene po tom modelu. Donošenje ovakvog modela i ključna nadležnost Agencije u tom procesu predviđeni su Akcionim planom za sprovođenje Nacionalne strategije za borbu protiv korupcije od 2013. do 2018. godine.


Njujork na dugom putu oporavka iz krize korona virusa | Tacno.net\nAutor 👤tačno.net 29.5.2020. u 09:29\nNjujork, koji je možda najteže pogođeni grad u svetu korona virusom, polako počinje da razmatra ponovno otvaranje, ali put do opravka bi mogao biti dug, dok će možda morati da nađe nove načine obnove i kako da zadrži talentovane ljude koji ga pokreću, pišu svetski mediji.\nGradonačelnik Njujorka Bil de Blazio (Bill de Blasio) u sredu, 27. maja, rekao je da gradske vlasti razmatraju kada i kako da otvore restorane i barove uz mere čuvanja javnog zdravlja, navodi televizija CNBC.\nDe Blazio je rekao da grad ostaje na putu da prva faza otvaranja počne sledećeg meseca.\nMeđutim, ukazuje američka televizija, Njujork tek treba da ispuni sve uslove za prvu fazu otvaranja. Do srede je grad ispunio pet od sedam zdravstvenih pokazatelje koje je država Njujork postavila kao uslove za otvaranje.\nRanije ovog meseca De Blazio je u koordinaciji s Gradskim većem Njujorka počeo da otvara ulice za pešake da bi se ohrabrile mere fizičkog distanciranja kako je toplo vreme izvuklo ljude napolje, dodaje CNBC.\nDe Blazio je rekao da projekcije ukazuju na gubitak od devet milijardi dolara u poreskim prihodima zbog mera ograničenje za suzbijanje širenja korona virusa.\nNova procene je za 1,6 milijardu dolara veća od projektivnog manjka prošlog meseca, zbog čega će De Blazio možda biti primoran da naloži otpuštanja, neplaćena odsustva i druge rezove u gradskim službama, ako grad ne dobije federalnu pomoć.\nGrad takođe traži dozvolu države Njujork da pozajmi do sedam milijardi dolara kao poslednje sredstvo za plaćanje operativnih troškova.\nKako broj umrlih od COVID-19 u Njujorku opada, sledeća faza je povratak ekonomije, što predstavlja sasvim novi skup izazova, piše Volstrit džurnal (The Wall Street Journal) uz ocenu da Njujorku predstoji dug put na povratku iz krize korona virusa s nizom prepreka s kojima se suočavaju plesači, vlasnici nekretnina, restorandžije, manikiri, finansijski direktori i drugi koji pokreću taj grad.\nSnaga tog grada dolazi od njegove sposobnosti da privuče mase ljude, ali je to sada njegova najslabija tačka pošto korona virus vreba u mnoštvu, ističe list, dodajući da su mere ograničenja mnoge Njujorčane izvele iz grada, a uspešan povratak zavisiti od improvizacije i novih načina da se ljudi osećaju bezbedno i lagodno jedni pored drugih.\nOporavak neće biti test samo za Njujork, već za širi koncept gradova u Americi, ocenjuje list. Poslednje dve decenije su bile period urbane obnove SAD, jer dok se zemlje suočavala s finansijskim krizama, padom proizvodnje i problemima u ruralnim zajednicama, gradovi su cvetali, ali kako se privreda SAD okrenula tehnologiji i uslugama, grad može napredovati samo privlačenjem talentovanih.\nOd 2000. do 2018. udeo radnih mesta, prihoda i proizvoda sve je više skoncentrisan u velikim gradovima, a u centru svega toga je, ističe Volstrit džurnal, diverzifikovana privreda Njujorka – informativne tehnologije, zdravstven usluge, umetnost, zabava i ugostiteljstvo su povećali udeo, dok su finansije i prodaja nešto opali.\nPre krize, na svakih 12 muzeja u SAD jedan je bio u Njujorku, na svakih osam plesnih kompanija jedna je bila u Njujorku i na svakih 12 barova i restorana, jedan je bio u Njujorku. Prošle godine, grad je posetilo 66 miliona turista, u odnosu na manje od 40 miliona 2000. Istorija, ekonomija i odlučnost stanovnika Njujorka sugerišu da će se grad oporaviti, ali to zavisi, kako ukazuje Volstrit džurnal, od mogućnosti da ljudi žive zgusnoto kao do sada.\nDok se Njujorčani približavaju ponovnom otvaranju, sa strepnjom razmišljaju kako će grad, s verovatno najviše smrtnih slučajeva na svetu, izaći iz pandemije i kakva će im biti budućnost, piše Fajnenšl tajms (The Financial times), ukazujući da će pitanje kako će kriza korona virusa oblikovati politiku grada, verovatno imati značajnu ulogu na izborima sledeće godine kada će se birati novi gradonačelnik.\nDok neki ukazuju da je sada jedinstvena prilika za promenu imidža grada, smanjivanje generacijama nakupljanih propisa, privlačenje novih industrija ili ispravljanje društvene nejednakosti koju su ispoljene krizom, drugi strahuju da je ova kriza stvorila nove izazove, navodi britanski list, ukazujući da su bogati tokom pandemije našli utočišta van grada i da je pitanje da li se neki otišli zauvek, imajući u vidu i da su pre posle krize počeli da odlaze u mesta s manjim nametima.\nPronalaženje načina za otvaranje restorana, muzeja i galerija je od suštinskog značaja za održanje privlačnosti grada koji je inače skupo mesto za život, ističe Fajnenšl tajms. Ključni fokus u čišćenju je na najvećem sistemu podzemne železnice na svetu i njujorško saobraćajno preduzeće je počelo nešto nezamislivo do pre par meseci – čišćenje i dezinfekciju svakog vagona i svake stanice svakog dana, ali to ima svoju cenu, s procenama i do više stotine miliona dolara, u vreme kada je broj putnika i prihoda pao za više od 90 odsto.\nRešenje za manje prihode kakvom je grad pribegao posle 11. septembra – povećanje poreza na imovnu – sada možda neće biti moguće, pošto neki već ne mogu da plaćaju rentu, dok su neki od najvećih poslodavca najavili da će im u budućnosti trebati manje radnog prostora. Ali s time se, ukazuje britanski list, pojavljuju tračci nade – neki već razmatraju mogućnost da bi grad mogao proći kroz resetovanje – manje rente bi eventualno grad mogle učiniti pristupačnijim za novu generaciju koja bi mogla iskoristi stari prostor na način teško zamisliv starijoj generaciji.


Trener Ajaksa neutešan: "A lepo sam im govorio..." - Sportske.net\nTrener Ajaksa neutešan: "A lepo sam im govorio..."\nKlubu iz Amsterdama će biti potrebno dosta vremena da preboli sinoćni šok.\nZaokružena lista, ovo su deset fudbalera koji su dobili "desetku" u "L'Ekipu", jedan je i naš!Totenhemova nemoguća misija!Sezona o kojoj će se pričati, Poketinovo hvala fudbalu, kroz suze!ISTORIJA - Zvezda im uzela, Totenhem nadoknadio!Heroj Moura pogodio u zadnji čas i ispisao istoriju Lige šampiona!\nTrener Ajaksa Erik ten Hag rekao je posle eliminacije njegove ekipe u polufinalu Lige šampiona da je na poluvremenu i ukupnom vođstvu od 3:0 rekao fudbalerima da dvomeč nije rešen.\n"Bili smo tako blizu, i mi smo zaslužili prolaz, ali nemarno smo ispustili vođstvo. Rekao sam igračima mirno da još nije gotovo, videlo se da Totenhem veruje. Morali smo da nastavimo, ali postalo je teže, oni su se još otvorili, a mi nismo bili dobri u kontranapadima", zaključio je Ten Hag.\n"Rekao sam igračima da je teško naći prave reči u takvom trenutku, kao i da fudbal može da bude okrutan. Ovo je surova strana fudbala koju smo mi morali da iskusimo sada, ali nastavićemo dalje", rekao je trener Ajaksa.\nOn je dodao da se eliminacija u poslednjim sekundama utakmice ne može preboleti "za nekoliko sati ili dana".\n"Ne mogu da tražim to od igrača. Bili smo tako blizu, Liga šampiona je jedinstvena, ali igrači shvataju da moramo ovo da prebolimo, mada će nam biti potrebno vreme", dodao je on.


Business Strategy Game (BSG) - Simulacija poslovne strategije\nViše nema nikakvog opravdanja.\nUkoliko niste informisani, obrazovani, načitani, spremni – sami ste krivi!\nOvakav rastući trend savremenog učenja jedna od najvećih svetskih kuća za edukaciju i izdavaštvo McGraw Hill Education prepoznala još pre više od 30 godina kada je razvila aplikaciju za simulaciju poslovne strategije i plasirala je tržištu i to najboljim svetskim fakultetima, poslovnim školama, studentima, kompanijama. Simulacija Poslovne Strategije - Business Strategy Game (BSG) je jedna od najboljih praktičnih on-line vežbi za upravljanje strategijom i poslovanjem koje trenutno postoje na svetskom tržištu. Godišnje je igra preko 70.000 menadžera širom sveta, do sada je kroz simulaciju prošlo oko milion učesnika iz preko 70 zemalja sveta, kao i sa više od 1.000 univerziteta. Koristi se kako u najboljim svetskim kompanijama tako i na MBA studijama i naprednim menadžment programima na najprestižnijim svetskim poslovnim školama kao što su IMD iz Švajcarske i Reims iz Francuske.\nSimulacija poslovne strategije namenjena je menadžerima koji upravljaju celokupnom kompanijom, njenim sektorima ili odeljenjima, kao i svima ostalima koji svakodnevno donose odluke vezane za strategijsko poslovanje. Takođe se koristi i u procesu učenja i razvoja perspektivnih i talentovanih ljudi. Odlična je da poboljša globalno strategijsko razmišljanje pojedinca i tima, definisanje kompanijskih i sektorskih ciljeva, komunikaciju u timu, princip analize konkurencije, predviđanje kretanja tržišta, brzo donošenje odluka kao i timski rad. Pomaže menadžerima da razumeju koliko je bitno da pri donošenju odluka razmišljaju o celokupnom poslovanju kompanije kao i da donesu dobru strategijsku odluku u što kraćem vremenskom periodu.\nCelokupna grupa koja učestvuje u igri deli se u timove i svaki tim vodi zasebnu kompaniju. Kompanije se takmiče u vođenju poslovanja na globalnom tržištu u četiri geografske oblasti – Evropa-Afrika, Severna Amerika, Azija-Pacifik i Latinska Amerika. Timovi donose strategijske odluke koje se odnose na otvaranje i zatvaranje fabrika, razvoj proizvodnih linija, proizvodnju brendiranog proizvoda kao i privatne robne marke, kvalitet proizvoda, prodaju, distribuciju, magacinsko poslovanje, upravljanje radnom snagom, upravljanje zalihama, motivisanje i nagrađivanje radne snage, veleprodaju, internet prodaju, marketing, finansije, rabate, marže, angažovanje poznatih ličnosti kao promotera, uzimanje i povraćaj kredita, deobu dividendi akcionarima i slično. Zadatak timova i izazov za njih jeste da analiziraju konkurentsku strategiju, a zatim da razviju i implementiraju strategiju svoje kompanije koja treba da ostvari dobar poslovni rezultat, ugledan imidž, obezbedi svojoj kompaniji konkurentnost na tržištu a vlasnicima kompanije dobar finansijski učinak. Simulacija je bazirana na analizi izveštaja koje dobijate nakon svake iteracije i uspešnosti da nakon toga definišete i implementirate pravu strategiju koja će pobediti konkurenciju i osvojiti tržište. Svaki tim se bori isključivo protiv ostalih timova iz grupe. Uspeh poslovanja u igri meri se zaradom po akciji, prinosu na investicije, cenom akcije, kreditnim rejtingom i imidž rejtingom.\nUmesto zaključka - poziv na akciju!\nSimulacija poslovne strategije - Business Strategy Game (BSG) nije igra, to je on-line upravljanje globalno moćnom internacionalnom kompanijom, ali kroz igru. Savremene tehnologije su vam omogućile da budete u trendu sa najboljim svetskim metodama modernog učenja, postanite jedan od milion menadžera koji je učio uz simulaciju, ali i uživao u njoj.


Pripreme u Zenici: Ženska A nogometna reprezentacija BiH putuje u Gruziju - zenicainfo.ba\nNaslovnica Aktuelno Pripreme u Zenici: Ženska A nogometna reprezentacija BiH putuje u Gruziju\nVeć treći dan ženska A nogometna reprezentacija BiH priprema se u Trening centru u Zenici za posljednju kvalifikacionu utakmicu za Evropsko prvenstvo 2021. godine, protiv selekcije Gruzije. Za naredni susret stručni štab ne može računati na Milenu Nikolić, a na početku kvalifikacija naše najbolje nogometašice savladale su Gruziju sa visokih 7:1.\n„Mislim da sve ovisi o nama i pristupu toj utakmici, imamo vjetar u leđa radi dobrih kvalifikacija i velikog broja bodova. Želimo i u ovoj utakmici ostvariti maksimalan rezultat i još tri boda donijeti, pa da imamo najveći broj bodova kako igramo u kvalifikacijama“, izjavio je Ivan Kvesić, član stručnog štaba A nogometne reprezentacije BiH.\nNaša reprezentacija u grupi B kvalifikacija trenutno je na trećem mjestu sa 15 poena i bez šansi su za plasman na Euro, ali imaju priliku da osvoje do sada najveći broj bodova u kvalifikacijama.\n„Kvalifikacije su realno dobro prošle, počele smo sa pobjedama. Očekivali smo protiv Italije i Danske da ne možemo puno jer su te selekcije favoriti, ali Izrael, Malta, sada Gruzija. Mi smo očekivali pobjede protiv takvih ekipa i na kraju se to ostvarilo, a protiv Gruzije zaista želimo pobjedu“, izjavila je reprezentativka Melisa Hasanbegović.\nNaše najbolje nogometašice će se u Zenici spremati do 28. novembra kad putuju za Gruziju. Utakmica je na programu 1. decembra u Tbilisiju. (M. P.)\nNaredni članakDanas je u BiH registrovano 924 novozaraženih, preminula 51 osoba


Srbija smanjuje rizik i troškove zaduživanja u budućnosti - Izazov\nRadio-televizija Srbije 7. novembra 2019. 14:20\nOvom odlukom omogućeno je emitovanje dugoročnih državnih hartija od vrednosti na međunarodnom finansijskom tržištu u skladu sa najboljom evropskom praksom, saopštila je Vlada.\nVlada Srbije usvojila je i odluku o prevremenom otkupu dugoročnih državnih hartija od vrednosti na međunarodnom finansijskom tržištu, denominovanih u američkim dolarima ranije emitovanih na međunarodnom tržištu.\nCilj ove odluke je poboljšanje javnih finansija, smanjenje izloženosti deviznom riziku i dalja mogućnost otplate skupljih dugova Republike Srbije.\nČlanovi vlade usvojili su Uredbu o nacionalnom programu sigurnosne zaštite brodova i brodogradilišta s obzirom na to da Republika Srbija ima status države članice Međunarodne pomorske organizacije i u obavezi je da usvoji propis koji reguliše ovu oblast.\nNa sednici je doneta odluka kojom se 5. Evropske univerzitetske igre u Beogradu 2020. godine proglašavaju projektom od nacionalnog značaja za Republiku Srbiju.\nOrganizacija ovog prestižnog takmičenja, koje će biti održano od 12. do 25. jula 2020. godine u Beogradu, predstavlja najveći sportski događaj naredne godine u našoj zemlji i ima za cilj poboljšanje položaja univerzitetskog sporta, kao i pozicioniranje Republike Srbije na mapi univerzitetskog sporta Evrope.\nBeograd će tom prilikom ugostiti više od 5.000 studenata sportista iz približno 40 zemalja, sa više od 400 univerziteta.


Pomoć pri zapošljavanju i samozapošljavanju ugroženih grupa“. – Han info\nPomoć pri zapošljavanju i samozapošljavanju ugroženih grupa“.\nоктобар 7, 2021 Lokalne\nHelp nastavlja saradnju sa Vladičinim Hanom uz podršku Švedske\nPotpisivanjem ugovora o saradnji sa opštinom Vladičin Han započeta realizacija projekta „Pomoć pri zapošljavanju i samozapošljavanju ugroženih grupa“.\nPredstavnici organizacije Help i opštine Vladičin Han, potpisali su u četvrtak, 7. oktobra 2021. godine, ugovor o saradnji na projektu „Pomoć pri zapošljavanju i samozapošljavanju ugroženih grupa“ koji finansira Švedska vlada preko Švedske agencija za međunarodnu razvojnu saradnju, Sida.\nOvim ugovorom zvanično je započeta saradnja na projektu čiji je opšti cilj doprinos smanjenju siromaštva, socijalna inkluzija, održiv i inkluzivan ekonomski razvoj, kao i ostvarivanje dostojanstvenih uslova rada (SDG 8) za sve obezbeđivanjem boljeg pristupa tržištu rada i zapošljavanju.\n„Najmanje 58 lica biće podržano u Vladičinom Hanu grantovima u opremi prosečne vrednosti 2 000 i 3 600 evra u započinjanju ili razvoju njihovih poslovnih delatnosti. Time se poboljšavaju mogućnosti ugroženih kategorija stanovništva sa posebnim naglaskom na grupe u povećanom riziku od siromaštva i socijalne isključenosti, kao što su Romi, neformalni sakupljači sekundarnih sirovina, dugoročno nezaposleni mladi, žene, ruralno stanovništvo, višečlane porodice, niže obrazovane i manjinske grupe.“ rekao je prilikom potpisivanja ugovora šef Helpove kancelarije U Vranju Bane Stanojković.\nU prvoj jednogodišnjoj fazi ovog projekta, ukupna vrednost direktnih ulaganja donatorskih sredstava u Vladičinom Hanu iznosi više od 127.540,00 hiljade evra, dok Opština kao partner u realizaciji projekta učestvuje sa gotovo 30 procenata.\nVrednost Helpovog ulaganja u prethodnih osam projekata u Vladičinom Hanu premašuje milion evra.


ŽENA PUNA MRŽNJE: Julija Timošenko pozvala da se eliminišu „teroristi“ u Donjecku\nŽENA PUNA MRŽNJE: Julija Timošenko pozvala da se eliminišu „teroristi“ u Donjecku\nAD neće priznati referendum u Donjeckom basenu na istoku Ukrajine, ako to ne bude u skladu sa ukrajinskim ustavom, izjavio je danas stalni prestavnik SAD u OEBS-u Danijel B. Baer.\nPredstavnici gradova Donjeckog basena u istočnoj Ukrajini izglasali su danas rezoluciju o proglašenju „Narodne Republike Donjeck“, nezavisne od Ukrajine.\n„Proglašavamo stvaranje suverene države Narodna Republika Donjeck“, saopšteno je u sali regionalne uprave, preneli su ruski mediji.\nDelegati su doneli odluku i da najkasnije do 11. maja bude održan referendum o pristupanju Ruskoj Federaciji, a od ruskog predsednika Vladimira Putina zatražili su da ima pošalje „privremeni mirovni kontigent“ vojske.\nAktuelni premijer Ukrajine Arsenij Jacenjuk rekao je jutros na zasedanju vlade u Kijevu da će sprečiti separatistički scenario na istoku zemlje i pozvao tamošnje stanovnike da čuvaju teritorijalni integritet.\nBivša premijerka i lider stranke „Otadžbina“ Julija Timošenko otputovala je hitno u Donjeck, saopštila je njena pres služba.\nOna je pozvala snage bezbednosti Ukrajine da preduzmu mere za eliminisanje „terorista“ i da spreče separatiste u zauzimanju vladinih zgrada.\n„Danas zemlja ima svu potrebnu snagu da brzo i adekvatno zaustavi separatiste i sabotere“, navela je Timošenko u saopštenju.\nZamenik premijera Ukrajine Vitalij Jarema takođe se nalazi u Donjecku, a na istok zemlje otputovali su i ministar unutrašnjih poslova Arsen Avakov, koji je otišao u Harkov, dok su u Lugansk otputovali sekretar za nacionalnu bezbednost Andrej Parubij i šef službe bezbednosti Valentin Nalivčenko.\nŠefica evropske diplomatije Ketrin Ešton izjavila je danas novinarima u Briselu da EU sa „pažnjom i uznemirenjem“ prati razvoj situacije u Ukrajini.


Sudar balkanskih boks sila u Zagrebu - MaxBet Sport\n06.05.2021. Ažurirana vest: 06.05.2021. u 16:32\nAleksandra Rapajić jedan od favorita za zlato u Zagrebu (Foto: BS Srbije)\nŽenska selekcija Srbije: do 48 kg Sandra Maran, 51 kg Nina Radovanović, 54 kg Snežana Šiljković, 60 kg Natalia Šandrina, 64 kg Jelena Janičijević i 75 kg Aleksandra Rapajić. Kapiten reprezentacije Srbije Vladan Babić osvojio je bronzu na 58. Beogradskom pobedniku, povreda ga je omela da pruži bolji otpor svom protivniku u polufinalu, ali se oporavio i veruje da može do najsjajnijeg odličja u Zagrebu.\n– Znam da dugo čekamo zlatnu medalju, oko 30 godina Srbin nije osvojio zlato na Balkanskom šampionatu u boksu. Ruka mi je bolje, odlično sam spreman, slušaću savete selektora Piperskog i potajno se nadam da baš ja mogu doneti zlato Srbiji. Atmosfera je odlična, a momci su zaista spremni da pruže maksimum i sigurnan sam da će biti još medalja za Srbiju – objašnjava naš teškaš Babić.\n– Posle Beogradskog pobednika gde je sve bilo savršeno sada na red ide i Balkanijada. Dobro smo pripremljene, ne znam koje nas protivnice očekuju, čule smo da dolazi deset zemalja, ali meni je svaka protivnica ista zato što protiv svake idem maksimalno na pobedu. Svaka medalja je uspeh, tako da se nadam kada sam ja u pitanju, da mogu do medalje. Zlatna je uvek najbolja, ali i protivnici imaju isti cilj, tako da je svaka medalja za Srbiju osvojena izuzetno i jednako važna – zaključila je Rapajićeva.\nTagovi:Aleksandra RapajićBS SrbijeTop3Vladan Babić\nNEMAČKApre 26 minuta 1


OEBS: Nisu svi na izborima imali iste šanse - Sputnjik Srbija\n16:52 25.04.2016 (osveženo 17:06 25.04.2016) Preuzmite kraći link\n„Građani Srbije juče su slobodno birali između velikog broja političkih partija. Izborni dan bio je miran i veoma dobro organizovan. Izbori nisu ograničeni na izborni dan, a kada je reč o izbornoj kampanji, kandidati su vodili kampanju otvoreno“, rekao je Vladimir Arijev, šef delegacije Parlamentarne skupštine Saveta Evrope.\nU danas objavljenom saopštenju posmatrača, koje je objavio OEBS, ocenjuje se da je izborna administracija svoje dužnosti obavljala na efikasan način i da je uživala poverenje učesnika izbora.\n„Iako su osnovna građanska prava bila poštovana, pristrasno izveštavanje u medijima, nepravedna prednost koju obezbeđuje status vladajuće stranke i nejasno razgraničenje državnih i stranačkih aktivnosti, poljuljali su jednakost mogućnosti u takmičenju učesnika izbora“, kaže se u saopštenju.\nKako se dodaje, zakonodavni okvir pruža dobru osnovu za sprovođenje demokratskih izbora u skladu sa opredeljenjima OEBS-a i ostalim međunarodnim obavezama i standardima, ali određen broj preporuka OEBS-a/KDILJP-a i Venecijanske komisije Saveta Evrope iz prethodnih godina nije razmotren i uzet u obzir.\nKljučni nedostaci se odnose na nedovoljno precizna pravila vezano za podnošenje i proglašenje izbornih lista, neefikasne mere protiv zloupotrebe javnih resursa za sprovođenje kampanje, nedovoljno precizna pravila vezano za finansiranje izborne kampanje, kao i nedostatke u rešavanju izbornih sporova, nepostojanje sankcija za određene prekršaje i nedostatak odredbi o posmatračima.\nOsnovna građanska prava bila su poštovana, a kandidatima je bilo omogućeno da sprovode kampanju na slobodan način, ocenjuju posmatrači.\nMeđutim, kako se navodi, vladajuće Srpska napredna stranka i, u nešto manjoj meri, Socijalistička partija Srbije, povećale su svoje učestvovanje na zvaničnim događajima tokom izborne kampanje i koristile nepravednu prednost koju obezbeđuje položaj vladajuće stranke, uz nejasno razgraničenje državnih i stranačkih aktivnosti, što je u suprotnosti sa opredeljenima OEBS-a i standardima SE.\nPosmatrači navode i da su zabrinjavajući navodi o tome da su vladajuće partije vršile pritisak na birače i zaposlene u javnom sektoru kao i da se birači mame inicijativama o socijalnoj pomoći.\nMeđutim, aktivnosti Vlade i vladajuće stranke su bile dominantna tema u izveštavanju o izbornoj kampanji u sklopu informativnog programa, kaže se u saopštenju.\nAnalitičko i kritičko izveštavanje na uticajnim televizijskim kanalima sa nacionalnom pokrivenošću je bilo ograničeno, delimično zbog sveprisutne autocenzure koja je rezultat političke kontrole nad sektorom medija, ocenjuju posmatrači.\nocena, izbori, OEBS


Direktna komunikacija za štampanje i e-poštu\nOva moćna aplikacija za štampanje promjenjivih podataka je prilagođena za pružaoce usluga štampanja i centralne reprografske odjele koji se žele angažirati u domenu direktnih promocijskih komunikacijskih usluga uz istovremenu želju za diverzificiranjem kroz usvajanje mogućnosti direktnog marketinga.\nPrintShop Mail Connect nudi prednosti personaliziranog komunikacijskog alata koji pruža istovremenu direktnu komunikaciju za štampanje i e-poštu u samo jednom koraku i može ići od jednostavnih do kompleksnih VDP dokumenata. Za razliku od sličnih alata na tržištu, kod kojih se mogućnosti razmjenjivanja e-pošte dodaju kao naknadne funkcije, PrintShop Mail Connect je od samog početka kreiran koristeći najnovije web tehnologije.\nJednostavan i lak za korištenje, PrintShop Mail Connect pomaže kod unapređivanja poslovnih procesa, povećava produktivnost i profitabilnost i pruža zanimljive nove prilike za ostvarivanje prihoda.\nLako implementiranje digitalne isporuke\nParalelna komunikacija za štampanje i e-poštu\nKomunikacija 1-na-1 s klijentima\nIskoristite nove trendove u komunikaciji\nPrintshop Mail Connect brošura


Sledbenik Al Kaide osujetio napade\nJemenska policija na jednom kontrolnom punktu u Sani\nFunkcioneri jemenske, saudijske i britanske bezbednosne službe, saopštili su da je jedan istaknuti ekstremista iz Al-kaide, koji se predao saudijskim vlastima, dao informaciju koja je omogućila otkrivanje zavere za upućivanje eksplozivnih pošiljki u Sjedinjene Države.\nOni su danas saopštili da je bivši zatvorenik pritvorske jedinice u Zalivu Gvantanamo, Džabr al-Fejfi, ponovo pristupio Al-kaidi u Jemenu, pre nego što se predao saudijskim vlastima i otkrio tajne podatke.\nNemački funkcioneri danas su saopštili da su pošiljke pronađene prošle nedelje, upućene na adrese dve sinagoge u Čikagu, sadržavale dovoljno eksploziva da izazovu „znatnu štetu“. Saopšteno je da je u jednom paketu bilo 400, a u drugom 300 grama eksploziva PETN, odnosno pentaeritritol tetranitrata, ili skraćeno pentitrita.\nSjedinjene Države su u Jemen uputile tim eksperata, koji treba da pomogne u kontroli avionskih pošiljki za Ameriku. Šef američke Uprave za bezbednost saobraćaja, Džon Pistole, izjavio je da Sjedinjene Države sarađuju sa međunarodnim partnerima na pojačanju odbrane od „odlučnog neprijatelja“.


Cazinu je juče iznenada preminuo 12-godišnji Mirsad Begić, mladi fudbaler Fudbalskog kluba Ćoralići iz istoimenog naselja nadomak pomenutog grada i učenik šestog razreda.\nTačni uzroci njegove smrti javnosti još nisu poznati, a Ministarstvo zdravstva USK vodi istragu o celom slučaju, prenosi Cazin.net.\nPrema dostupnim informacijama, roditelji su dečaka pre šest dana doveli u Hitnu pomoć Doma zdravlja u Cazinu s visokom temperaturom, a tada se žalio i na povraćanje. Nakon što mu je pružena zdravstvena pomoć, dečaku se zdravstveno stanje poboljšalo pa je upućen na kućno lečenje.\nMeđutim, u međuvremenu se njegovo zdravlje iznenada pogoršalo, a kada ga je otac juče doveo u Dom zdravlja u Cazinu, dečak je davao slabe znakove života.\nOdmah je upućen u Kantonalnu bolnicu u Bihaću, gde je, prema nezvaničnim informacijama, dovezen u beživotnom stanju i svi pokušaji da mu se povrate životne funkcije bili su bezuspešni, prenosi Srpskainfo.\n– Čim sam čula za ovaj slučaj, zatražila sam kompletnu informaciju iz obe zdravstvene ustanove. Iz Doma zdravlja su mi poslali kompletan izveštaj, a na izveštaj iz Kantonalne bolnice još čekam. U ovome trenutku preuranjeno je davati informacije o tome šta je tačan uzrok smrti dečaka i o drugim okolnostima, a odgovor na to pitanje mogla bi dati obdukcija – izjavila je resorna ministarka Nermina Ćemalović.\nA putem društvenih mreža od dečaka su se oprostili mnogi.


Petak, 31 Srpanj 2020 19:32\nCK Posušje: Akcija darivanja krvi u Rakitnu\nCrveni križ općine Posušje, u suradnji s MZ Poklečani, MZ Sutina i Odjelom za transfuziologiju SKB Mostar organizira akciju dobrovoljnog darivanja krvi u Rakitnu.\nPonedjeljak, 08 Lipanj 2020 09:47\nCK Posušje: Crveni križ zaslužuje svoj prostor\nCrveni križ općine Posušje je nezaobilazna institucija u novijoj povijesti općine Posušje . Njegova uloga u Domovinskom ratu kada je jedno malo Posušje na kraćem ili dužem boravku bio „luka spasa“ za preko 100.000 prognanika, sve ono što je ova organizacija uradila za zarobljene branitelje, domaće stanovništvo, brojne uspješne akcije dragovoljnog darivanja krvi – zavrijedili su da Crveni križ općine Posušje ima svoj prostor, svoj krov nad glavom.\nPetak, 22 Svi 2020 09:47\nCK Posušje: Nastavljena obuka iz pružanja prve pomoći\nProglašenjem stanja neposredne opasnosti od zaraze i širenja koronavirusa (COVID -19) privremeno su morale biti obustavljene aktivnosti Crvenog križa općine Posušje na obuci kandidata za vozače motornih vozila iz osnova pružanja prve pomoći.\nSrijeda, 06 Svi 2020 09:28\nIzdvajamo aktivnosti CK Posušje\nCrveni križ općine Posušje je od početka pandemije koronavirusa mobilan i svakodnevno je u službi najugroženijih kategorija stanovništva dostavljajući im higijenske i prehrambene artikle, lijekove po pozivu i nakon suglašavanja korisnika i nadležnih liječnika, odnosno ljekarni, organizirajući akciju dragovoljnog darivanja krvi ili pružanja pomoći sugrađanima u situaciji kada se za to ukaže potreba…


Završen 45. RALLY SERBIA Završen 45. RALLY SERBIA – MOTOR blog\nAuto-moto savez Srbije i izvršni organizator Srpski automobilski savez – SAS,uspešno su od 12. do 14. oktobra 2012. godine organizovali 45. RALLY SERBIA, jedno od najznačajnijih automobilskih takmičenja u ovom delu Evrope.\nStartovalo je 30 posada iz Srbije, Bugarske, Turske i Mađarske. Vozilo se ukupno 12 specijalnih brzinskih ispita na atraktivnim lokacijama na području Valjeva, Divčibara , Avale, Lisovića i Košutnjaka, a ukupna dužina itinerera bila je 565 kilometara.\nNakon dva dana uzbudljive vožnje prvo mesto u generalnom plasmanu osvojila je posada iz Bugarske, Krum Dončev i Petar Jordanov u Pežou 207 S 2000. Drugo mesto pripalo je posadi iz Mađarske – Zoltan Bešenji i Juliana Nirfas u Subaru impreci, a posada iz Turske, Jagiz Avči i Bahadir Gucenmez u Ford fiesti završila je na trećem mestu u generalnom plasmanu, što im je bilo više nego dovoljno da osvoje Kup istočne Evrope.\nNajbolje plasirana domaća posada Vladica Rabrenović i Radmil Radivojević u Renou klio, završila je na četvrtom mestu u generalnom plasmanu i osvojila prvo mesto u klasi 3 Otvorenog šampionata Srbije.\nBrojni ljubitelji automobilskog sporta pozdravili su učesnike relija, kako na startu uz koncert Kikija Lesendrića i Beogradskog sindikata, tako i na cilju na Trgu republike u Beogradu, gde su pobednici tradicionalno uz šampanjac proslavili svoj trijumf.\nGeneralni sekretar AMSS, Aleksandar Nikačević, dodeljujući pehare naboljima, izrazio je zadovoljstvo što su svi takmičari bezbedno stigli do cilja. On je, u ime organizatora, pozvao sve ljubitelje atomobilskog sporta na sledeći 46. RALLY SERBIA i izrazio očekivanje da će AMSS dobiti potrebnu podršku u nastojanju da unapredi ovo takmičenje i tako dalje nastavi da razvija automobilski sport kod nas.\nZavršen 45. RALLY SERBIA was last modified: October 18th, 2012 by Goran Aničić\n45. RALLY SERBIAAMSSauto sportAuto-moto savez SrbijeRally SerbiaSAS\nMehaničari AMSS dobili zvanje viših instruktora


OTKAZANE BIOSKOPSKE PROJEKCIJE i ODLOŽEN FESTIVAL „DANI KOMEDIJE” !!!\nIzvor: KC Jagodina-MEDIA PS\nJagodina-Obaveštavamo vas da je Kulturni centar Jagodine, odnosno, bioskop Jagodina, na osnovu odluke Vlade Srbije o zabrani javnih okupljanja u zatvorenom prostoru zbog opasnosti od širenja virusa, doneo odluku da OD DANAS NE PRIKAZUJE BIOSKOPSKE PROJEKCIJE, odnosno da bioskop ne radi.\nOva odluka ostaće na snazi sve dok se ne steknu uslovi za bezbedno okupljanje većeg broja ljudi u zatvorenom prostoru. O novom terminu prikazivanja filma Hotel Beograd naknadno ćemo vas obavestiti, stoji na sajtu Kulturnog centra Jagodina.\nU skladu sa odlukom Vlade Srbije o javnim skupovima u zatvorenim prostorima, prinuđeni smo da odložimo Festival „Dani komedije”, koji je trebalo da se održi od 20. do 27. marta ove godine, takodje stoji na sajtu Kulturnog centra Jagodine.\nŠabački pisac Dušan Makević napisao novi roman „Ništa jeftinije od duše“ !!!


Savjet Agencije za civilno vazduhoplovstvo izabrao Dragana Đurovića za direktora agencije – Bankar.me\nSeptember 11, 2017 AVIO SAOBRAĆAJ, SVE VIJESTI Leave a comment\nPrema mišljenju članova Savjeta, Agencija za civilno vazduhoplovstvo je u prethodnom periodu postala respektabilna vazduhoplovna vlast, a njeni rezultati su potvrđeni i od strane svih evropskih vazduhoplovnih institucija. Zahvaljujući angažovanosti Agencije uspostavljen je efikasan sistem nadzora u civilnom vazduhoplovstvu, a impozantan broj podzakonskih akata koje je donijela Agencija omogućio je punu primjenu evropskih vazduhoplovnih propisa u naš pravni sistem.\nPosebno treba istaći vodeću ulogu Agencije u projektu Jedna bezbjednosna kontrola, kojim je Crna Gora, uz Sjedinjene Američke Države i Kanadu, uključena u ovaj režim Evropske unije, koji dobijaju samo zemlje koje su u potpunosti uskladile svoje bezbjednosne standarde u civilnom vazduhoplovstvu sa standardima Evropske unije. U ovim rezultatima Agencije Dragan Đurović je, kao direktor, pokazao izuzetnu angažovanost i imao vodeću ulogu.\nNedavni izbor Đurovića za člana Koordinacionog komiteta Evropske konferencije za civilno vazduhoplovstvo je potvrda njegove lične angažovanosti i pune posvećenosti razvoju sigurnosti i bezbjednosti civilnog vazduhoplovstva, kao i jačanju pozicije Crne Gore u politici Evropske unije u oblasti vazdušnog saobraćaja. Ovo je priznanje za Crnu Goru, koja po prvi put u istoriji ima predstavnika u rukovodećim strukturama neke od evropskih vazduhoplovnih institucija.\nZato su članovi Savjeta ocijenili da će izbor Đurovića označiti kontinuitet dobrih poslovnih rezultata Agencije i nastavak procesa jačanja bezbjednosti i sigurnosti vazdušnog saobraćaja u Crnoj Gori.\nShodno zakonu, Savjet je Odluku o izboru direktora Agencije uputio Ministarstvu saobraćaja i pomorstva radi davanja saglasnosti.\nPOJMOVIAgencija za civilno vazduhoplovstvo Dragan Đurović Savjet Agencije za civilno vazduhoplovstvo


Ivan Dimić festival Dveri fudbal NATO Crveni krst opština Miodrag Tasić predsednik opštine Niš saobraćaj Žitkovac SNS Dušan Ostojić Komunalne usluge JP Aleksinački Rudnik škole košarka budžet Aleksandar Vučić Beograd Napredak KK DS izbori Aleksinac.Net Nenad Stanković intervju Centar za kulturu i umetnost Radio Aleksinac pozorište\nPokušaj da se ugasi sajt www.aleksinac.net je direktno uvođenje cenzure na izveštavanje o problemima lokalne prirode u Aleksincu.\nČedomir Rakić novi predsednik OO SPS Aleksinac\nNa izbornoj konferenciji opštinskog odbora Socijalističke partije Srbije u Aleksincu izabran je novi opštinski odbor, koji broji 55 članova, a za novog predsednika opštinskog odbora Socijalističke partije Srbije izabran je Čedomir Rakić\nMuja odustao od kandidature, Čeda novi predsednik SPS-a\nNajnovije vesti iz SPS-a govore da je Dragoslav Živadinović odustao od kandidature.\nMuju ruše oni kojima je najviše učinio\nOvim rečima je naš sagovornik opisao najnovije stanje u aleksinačkom SPS.\nDanas bi trebalo da se održi jedan od važnih sastanaka u aleksinačkom SPS-u. Cilj sastanka je da se postigne dogovor da na unutarstranačkim izborima u SPS-u bude samo jedan kandidat.\nI Cakić podržao Čedu\nAleksandar Cakić, jedan od najuticajnijih mladih socijalista Juga Srbije dao javnu podršku Čedomiru Rakiću kandidatu za predsednika OO SPS


HomePolitikaDržava mora biti jača od kriminala\n23/07/2021Redakcija BALKAN TVPolitika, Vesti, za slajder0\nPredsednica Vlade Republike Srbije Ana Brnabić izjavila je danas da nije videla iskaz Veljka Belivuka tužiocu u originalu jer je on tajan, navodeći da je cilj onoga što je „Krik“ objavio rušenje predsednika Republike Aleksandra Vučića po svaku cenu.\nAutor: Tanjug (arhiva)\nBrnabić je u izjavi za Televiziju „Pink“ istakla da, ako je potrebno da vam u tom poslu partner bude psihopata i koljač, onda je to prihvatljivo dokle god je protiv predsednika.\nDržava mora biti jača od mafije. Predsednik Republike je poručio da ne želi da dozvoli da državu i njega ucenjuju kriminalci. Deo opozicije i pojedini mediji nisu pomenuli jednu stvar koja je jasnija od svake poruke koju je „Krik“ preneo, a to je da je Belivuk zapretio da će otkriti nove detalje ako se neki ne opamete, objasnila je Brnabić.\nNije suština šta je Belivuk rekao, ni kako je „Krik“ došao do iskaza, već kako su opozicija i njeni mediji reagovali, ocenila je predsednica Vlade.\nBez nepravilnosti u Domu za decu ometenu u razvoju „Kolevka“\nKonkurs za prijem 164 komandira u više kazneno-popravnih ustanova


16 Jun 2022, 9:37 Beograd rts Elena Marjanović\nZa oko dve nedelje počinje žetva pšenice. Očekuje se rod od 3,2 miliona tona, ali je neizvesna otkupna cena koja zavisi od izvoza te žitarice. Stručnjake brinu puni silosi, sa kojima skladištari dočekuju žetvu.\nU pšenična polja, šabački ratari gledaju s mnogo strepnje. Zbog suše u maju, očekuju i do 30 odsto manji rod nego prošle godine, koja je po prinosu bila rekordna.\n"Mislim da će hektolitarska masa biti manja, baš iz razloga jer nije bilo dovoljno padavina. I to će zasigurno smanjiti kvalitet pšenice", rekao je Darko Perić, poljoprivrednik iz Bukora. Očekuje prinos od šest, sedam tona, i nada se ceni od 40 dinara.\nAgronomi tvrde da je nalivanje zrna završeno, i da su pšenici sada potrebni samo toplota i sunce, kako bi kombajni već sledeće sedmice mogli u njive.\n"Pšenice su nažalost završile svoju tehnološku fazu. Još fali samo dozrevanje, odnosno zrenje slame, jer kolenca koja su još zelena povećavaju vladu pšenice u vršaju, tako da to nije dobro, moramo sačekati još par dana. Ječmovi su završili, prvi otkosi su pali na teritoriji Mačve, i za sada, ječam izgleda mnogo bolje od pšenice koja je poprilično podbacila", naveo je Jovan Sušić iz PSSS Šabac.\nStručnjaci zabrinuti zbog silosa punih pšenice i kukuruza\nCena brine ratare, a stručnjake silosi u kojima je početkom meseca bilo više od 900.000 tona pšenice.\n"Imamo prilično nezahvalnu situaciju u silosima, koji su puni, ne samo pšenicom, nego i kukuruzom. Ječam je polako počeo da se skida sa njiva. Sledi nam za dve nedelje i žetva pšenice, mi ćemo nekako, negde zapravo sve uskladištiti. A na koji način i kakve će to probleme dalje doneti, mešanje starog i novog roda, i prenatrpani silosi, što su savršeni uslovi za pojavu štetočina", navela je Sunčica Savović iz Udruženje žita Srbije.\nŠabački skladištari kažu da žetvu uvek dočekuju spremno sa određenom količinom starog roda u skladištima.\n"Što se tiče naših kapaciteta, 30 odsto su već zauzeti što se tiče stare pšenice, jer, uvek, to je neka naša politika da nam uvek ostane, i pretekne, tako da, uglavnom smo spremni", rekao je Dušan Trifunović, vlasnik mlina u selu Bojić. Očekuje da će cena biti biti negde od 36 do 40 dinara, što zavisi od tržišta.\nIzvoz je usporen, a na svetskom tržištu cena pšenice je u blagom padu. Od izvozne cene zavisi i otkupna - kažu upućeni i dodaju da jeste prošle nedelje bilo ponude nove pšenice po 38,5 dinara za kilogram, ali ne i kupovine.\nZato ratari sada gledaju u državu - čekaju ponudu za otkup žita za robne rezerve, koja bi u zavisnosti od količine, mogla da utiče na tržišnu cenu\nKakva će biti žetva - zašto je važno da se u Srbiji seju zrna nove genetike\n13 Jun 2022, 9:48\nStanje useva, zasada i rasada nije ni tako dobro, ni tako loše. Procena je da ovogodišnji prinos pšeničnog zrna neće biti…


BiH treba pomoć da se obračuna sa mafijom | Infomedia Balkan\nBalkan | 20.Nov.2020 - 15:09 h\nBiH treba pomoć da se obračuna sa mafijom\nBosna i Hercegovina nema političke volje i snažnih institucija za borbu protiv kriminala i korupcije i biće joj potrebna pomoć američkih sigurnosno-obavještajnih agencija kao što su američke agencije pomogle Italiji poslije 2.svjetskog rata, da se obračuna sa mafijom - smatraju analitičari u analizi IFIMES-a.\nU analizi Međunarodnog instituta za bliskoistočne i balkanske studije iz Ljubljane (IFIMES) se navodi da su političke promjene na Zapadnom Balkanu započele su Sjevernoj Makedoniji 2017.godine i uspjeh makedonskog premijera Zorana Zaeva (SDSM) i njegove vlade su dokaz da su promjene moguće.\nTo se, kako stoji u analizi, pokazalo i nedavnim Vašingtonskim sporazumom između zvaničnog Beograda i Prištine, kojeg su potpisali predsjednik Srbije Aleksandar Vučić i premijer Kosova Avdullah Hoti.\nCentralno pitanje u regiji je, prema tome, okončanje političkog dijaloga između zvaničnog Beograda i Prištine posredovanjem EU potpisivanjem pravno obavezujućeg sporazuma.\nNaglašeno je da je predsjednik Srbije Vučić odigrao važnu ulogu u osiguranja mira i stabilnosti u regiji.\n"Snažan impuls promjenama na Zapadnom Balkanu predstavlja i pad 31-godišnjeg režima Mila Đukanovića (DPS). Rezultati lokalnih izbora u Bosni i Hercegovini, koji su održani 15.novembra 2020. pokazuju, da su promjene moguće. To se potvrdilo u Republici Srpskoj gdje je režim Milorada Dodika (SNSD) poražen u najvećem gradu Banja Luci, Bijeljini te tri važna privredna centra Derventa, Modriča i Brod", konstatuje se u analizi i dodaje;\n"Političke promjene desile su se u Sarajevu, gdje je poraz doživjela Stranka demokratske akcije (SDA) Bakira Izetbegovića. Rezultati lokalnih izbora će dovesti do novog talasa političkih promjena, i predstavljaju uvod u tektonske političke promjene koje se očekuje na Opštim izborima u Bosni i Hercegovini 2022.godine".\nPrema toj analizi, jedino zabrinjava situacija u Albaniji, koja je politički izrazito polarizirana i nalazi se na rubu građanskog rata i samo zahvaljujući dugogodišnjem političkom iskustvu i političkoj mudrosti predsjednika Albanije Ilira Mete spriječen je odnosno izbjegnut je građanski rat.\nAnalitičari smatraju, da dolazak nove američke administracije predsjednika DŽoa Bajdena predstavlja ključni moment za političke promjene na Zapadnom Balkanu, posebno za Bosnu i Hercegovinu.\nNova američka administracija u sadejstvu sa EU mora potražiti nove političke lidere, koji će dovesti do neophodnih političkih promjena, koje će konačno dovesti do prosperiteta država Zapadnog Balkana.\nVećina sadašnjih političkih lidera na Zapadnom Balkanu, kako se navodi, ne mogu biti partneri novoj američkoj administraciji za sveobuhvatne političke promjene.\n"Bosna i Hercegovina nema političke volje i snažnih institucija za borbu protiv kriminala i korupcije i biće joj potrebna pomoć američkih sigurnosno-obavještajnih agencija kao što su američke agencije pomogle Italiji poslije 2.svjetskog rata, da se obračuna sa mafijom. Sadašnja situacija u Bosni i Hercegovini slična je situaciji u Italiji poslije 2.svjetskog rata. Pri tome je važno istražiti i utvrditi porijeklo imovine brojnih visokih zvaničnika. Bez snažnog američkog angažmana ništa neće funkcionisati", smatraju analitičari u analizi.\nZa njih predstavlja ohrabruje činjenica, da je novoizabrani američki predsjednik Džo Bajden u razgovoru sa britanskim premijerom Borisom Džonsonom razgovarao i o Zapadnom Balkanu.\n"Pored uvrštavanja na „crnu" listu američke administracije političara, koji ugrožavaju mir, stabilnost i društveni napredak za uspjeh promjena je potreban radikalniji američkim pristup prema nosiocima nazadnih prevaziđenih politika, (međunarodnog) kriminala i korupcije. Zabrinjava i činjenica, da pojedini međunarodni predstavnici u BiH zajednički djeluju sa nosiocima kriminala i korupcije u pojedinim državama i sa takvim međunarodnim predstavnicima se neće moći provesti sveobuhvatne promjene", zaključuje se, između ostalog, u analizi IFIMES-a.


Milo od Brisela dobio „žuti karton“ - 20.09.2017, Sputnik Srbija\nPostoje naznake da je međunarodni faktor riješen da se ozbiljnije angažuje povodom duboke političke krize u Crnoj Gori. Nakon 11 mjeseci opozicionog bojkota... 20.09.2017, Sputnik Srbija\n18:11 20.09.2017 (Osveženo: 03:44 26.08.2021)\n© AFP 2022 / SAVO PRELEVIC Crna Gora\nPostoje naznake da je međunarodni faktor riješen da se ozbiljnije angažuje povodom duboke političke krize u Crnoj Gori. Nakon 11 mjeseci opozicionog bojkota Parlamenta, iznenada je od Delegacije Evropske unije u Podgorici na adresu kompletne opozicije stigao poziv za organizovanje zajedničkih sastanaka.\nTim povodom Sputnjik je razgovarao sa potpredsjednikom građanskog pokreta URA Neđeljkom Rudovićem, koji tvrdi da se u ovom trenutku nekoliko važnih poruka iskristalizovalo povodom poziva ambasadora EU na razgovor sa opozicijom.\n„Prva i najvažnija poruka je da je Evropska unija očigledno zainteresovana da politička kriza u Crnoj Gori bude riješena, što je istovremeno i ozbiljna poruka za Demokratsku partiju socijalista koja je već godinu dana uzurpator vlasti u Crnoj Gori“, smatra Rudović.\nDruga važna poruka, prema Rudoviću, proističe iz činjenice da se u aktuelnoj političkoj situaciji ne može očekivati nikakav napredak, pa je nužno ići ka pokušaju „civilizovanog rešavanja krize“.\n„EU je odlučila da na svoj način posreduje i, s obzirom da je Crna Gora u procesu pridruživanja Evropskoj uniji, raduje nas što je Brisel počeo da se uključuje i nadamo se da bi to mogao da bude početak. Bez obzira što smo već godinu dana bili snažno suočeni sa pritiscima naših zapadnih partnera da se vratimo u Parlament, mislim da su i oni već uvidjeli da je tako nešto nemoguće bez promjene kursa DPS-a“, smatra potpredsjednik URA.\nKako Rudović pojašnjava, URA insistira da DPS pristane na prijevremene izbore, pri čemu se do uslova za održavanje izbora mora doći na osnovu opozicionih zahtjeva.\nNaš sagovornik posebno naglašava da u aktuelnoj situaciji vlast ima mnogo veću odgovornost i da je vladajući DPS ovakvim potezom od strane Evropske unije dobio indirektnu poruku da trenutno stanje u Crnoj Gori više nije održivo.\nRudović se takođe osvrnuo i na trenutno stanje u crnogorskoj opoziciji, koja već duže vrijeme ne pokazuje znake sinhronizovanog djelovanja.\n„To što opozicija ne djeluje sinhronizovano je odgovornost opozicije. Neki drugi opozicioni subjekti nijesu vidjeli interes u tome da opozicija ima zajedničke uslove za održavanje izbora, pa se mi sad suočavamo sa činjenicom da ćemo imati predsjedničke izbore za pola godine, a pitanje je da li ima vremena da se razgovara oko uslova za njihovo održavanje, da se vodi dijalog i da se ti uslovi definišu“, kaže Rudović.\nŠto se pak tiče samih pregovora sa DPS-om oko uslova za održavanje izbora, naš sagovornik je pri stavu da opozicija mora da bude elementarno ozbiljna u politici i da ultimatumi kao ultimatumi imaju smisla samo u ekstremnim situacijama, uz upozorenje da pregovori i sporazumi DPS-u apsolutno ne znače ništa.\n„DPS je prošle godine posle samo nepuna dva mjeseca ignorisao i pogazio sporazum o slobodnim i fer izborima koji je potpisao sa opozicijom. Imajući to u vidu, uslovi prema DPS-u ubuduće moraju biti znatno, znatno oštriji nego što su to bili do sada“, naglašava naš sagovornik.\nKomentarišući najavu mogućeg povratka Demokratskog fronta u Parlament, Rudović smatra da neki mnogo više vode računa o svojim partikularnim interesima, nego o glavnom cilju, a to je demokratska promjena vlasti u Crnoj Gori. U tom smislu, kako dodaje, ta promjena ne smije biti samo puka promjena vlasti, već to mora biti promjena na bolje u skladu sa „zapadnim civilizacijskim vrijednostima“.\nNa kraju, uzimajući sve okolnosti u obzir, potpredsjednik URA nije naročiti optimista ni kada je u pitanju mogući zajednički kandidat opozicije na predstojećim predsjedničkim izborima.\n„Biće jako teško da opozicija ima zajedničkog kandidata jer pojedini politički subjekti istrajavaju na politici koja se zasniva na nacionalnim i identitetskim pitanjima. Ako Demokratski front bude insistirao na tim pitanjima potpuno je nemoguće da Građanski pokret URA ima bilo šta zajedničko sa takvom politikom. Hajde onda da stavimo po strani teme koje nas dijele, pa da se bavimo boljom Crnom Gorom čiji su primarni ciljevi ekonomski razvoj, rešavanje ekonomsko-socijalnih pitanja i pitanje obračuna sa kriminalom i korupcijom“, zaključuje Rudović.


e-NoviSad – prva elektronska sednica Gradskog veća e-NoviSad – prva elektronska sednica Gradskog veća – Personal magazin\nNovosadsko Gradsko veće juče je prvi put održalo sednicu u elektronskom obliku. Ovakav način rada predstavlja skraćivanje birokratskih procedura, što Gradu Novom Sadu omogućava da se nađe u redu ostalih gradova…\nNovosadsko Gradsko veće juče je prvi put održalo sednicu u elektronskom obliku. Ovakav način rada predstavlja skraćivanje birokratskih procedura, što Gradu Novom Sadu omogućava da se nađe u redu ostalih gradova koji funkcionišu na taj način.\nGradonačelnik Novog Sada Igor Pavličić ocenio je da će uvođenjem elektronske sednice biti povećana efikasnost rada administracije, smanjeni troškovi i skraćene procedure.\n– Svi članovi Gradskog veća će dobijati materijale u elektronskom obliku u koje će imati uvid na svom računaru, a time će se izbeći bespotrebno nagomilavanje papira i ubrzati rad cele gradske uprave – istakao je gradonačelnik Pavličić.\nNa prvoj elektronskoj sednici članovi veća razmatrali su 11 tačaka dnevnog reda, čiji će se zaključci objaviti na sajtu Grada Novog Sada. (eNovi Sad)\ne-NoviSad – prva elektronska sednica Gradskog veća was last modified: July 16th, 2010 by Redakcija


Predstavnici UN -a posjetili Stranku pravde i pomirenja - SPP - Stranka pravde i pomirenja\nDelegacija Kancelarije Ujedinjenih nacija (UN) u Beogradu, koju su činili Angela Zettler i Dimitrije Redžić, posjetila je danas Stranku pravde i pomirenja gdje su razgovarali sa predsjednikom Nadzornog odbora SPP-a i pomoćnikom direktora Kancelarije za vjere pri Vladi Republike Srbije dr. Feridom Bulićem, generalnim sekretarom Stranke pravde i pomirenja Edinom Đerlekom i posebnom savjetnicom ministrice za kulturu i informisanje Almom Rizvanović.\nTokom razgovora, predstavnici UN-a su upoznali domaćine sa aktivnostima ove organizacije u Srbiji, sa posebnim osvrtom na njihovu ulogu u regionalnim političkim pitanjima od značaja, naročito u sferi bezbjednosti.\nDelegacija SPP-a je predstavila gostima trenutnu političku, bezbjedonosnu i ekonomsku situaciju u Sandžaku.\nRazgovaralo se o svim aktuelnim pitanjima koje muče građane Sandžaka – nedostatku infrastrukture i velikoj stopi nezaposlenosti, velikim bezbjednosnim izazovima kao sto su kriminal i nerazriješena ubistva u Sandžaku, još uvijek otvoreno pitanje ispravljanja nepravde i rješavanja jedinstva Islamske zajednice, pravima Bošnjaka i drugih manjinskih zajednica u Republici Srbiji.\nNa sastanku je bilo riječi i o predstojećim parlamentarnim i predsjedničkim izborima, te je dogovorena dalja saradnja između dvije organizacije u oblastima kojima se bavi Kancelarija Ujedinjenih nacija u Beogradu.


PRIPREME ZA RAT SA SAD: Rusija gomila trupe i oružje ka Pacifiku | WebTribune\nHome SPEKTAR PRIPREME ZA RAT SA SAD: Rusija gomila trupe i oružje ka Pacifiku\nPosted date: март 27, 2016 In: SPEKTAR\nNa dalekom istoku, vojska će postaviti najmodernije Bal i Bastion protivbrodne raketne sisteme i nove dronove u grupi ostrva Južni Kurili, koje svojataju i Japanci nazivaju Severne teritorije\nRusija počinje ojačavanje trupa od svoje zapadne granice pa sve do ostrva u Pacifiku zbog trenutnih tenzija sa Zapadom, navela je ruska vojska u petak.\nNisu otkriveni nikakvi finansijski detalji, ali je sigurno da će ovo nakupljanje vojske biti skupo. Problem je što do njega dolazi u trenutku kada je ruska ekonomija u recesiji zbog niske cene nafte i zapadnih sankcija koje su uvedene Moskvi zbog krize u Ukrajini.\nNajavljujući nakupljanje vojske, ministar odbrane Sergej Šojgu je rekao da postavljanje NATO snaga blizu ruske granice izaziva veliku zabrinutost. Stoga će Rusija poslati nove jedinice u zapadni vojni okrug kao odgovor.\nVojne snage u zapadnoj Rusiji će dobiti 1.100 novih oružanih sistema, uključujući ratne avione, helikoptere, tenkove i druga oklopna vozila.\nNa dalekom istoku, vojska će postaviti najmodernije Bal i Bastion protivbrodne raketne sisteme i nove dronove u grupi ostrva Južni Kurili, koje svojataju i Japanci nazivaju Severne teritorije.\nSpor oko ostrva, koja je sovjetska vojska zauzela krajem Drugog svetskog rata, razlog je zašto Rusija i Japan još uvek nisu zvanično potpisali mirovni sporazum o okončanju rata.\nProtivbrodni raketni sistemi koji će biti postavljeni na spornim ostrvima mogu da pogode mete udaljene više od 300 kilometara.\nŠojgu je rekao da Rusija razmišlja o tome da postavi pomorsku bazu na ostrvima. Brodovi ruske Pacifičke flote će posetiti tu oblast na leto da prouče moguće lokacije baze.\nMinistar odbrane je rekao da će vojska nastaviti da jača svoje prisustvo i u regionu Arktika. Ministarstvo odbrane je tokom prošle godine poslalo 9.500 tona opreme i materijala u vojne ustanove na ostrvu Vrangel i Kejp Šmitu.\nKremlj širi vojno prisustvo Rusije kako bi zaštitio nacionalne interese te države na Arktiku u svetlu povećanja međunarodnog interesa za ogromne naftne i druge resurse u tom regionu.\nŠojgu je takođe rekao da će se postaviti i vrhunska vazdušna odbrana u Sibiru s ciljem zaštite tog regiona.


Nedimović: Bezbednost hrane u fokusu ministarstva u ovoj godini - Radio Luna\nRadio Luna 14/02/2019\nMinistar poljoprivrede Branislav Nedimović izjavio je da je u fokusu ministarstva u ovoj godini sistem bezbednosti hrane. On je najavio da će se ubrzati usklađivanje poglavlja 12, koje se odnosi na fitosanitarnu kontrolu i bezbednost hrane, sa standardima EU.\nNedimović je obišao Nacionalnu referentnu laboratoriju za kontrolu kvaliteta mleka, zajedno sa predsednicom vlade Anom Brnabić, šefom misije EU Semom Fabricijem i ministarkom za evrointegracije Jadrankom Joksimović.\nMinistar je kazao da će laboratorija pomoći i da se količina dozvoljenog aflatoksina u mleku smanji sa sadašnjih 0,25 mikrograma na 0,05, koliko je propisano u EU.\nNaglasio je i da su nedavno usvojeni pravilnici koji se odnose na meso i mesne prerađevine i na jaja, čime se pomaže proizvodjačima da izadju na druga tržišta i da usklade standarde sa onima u EU.\nPrema njegovim rečima, novi pravilnik o kvalitetu jaja znači da će svako jaje imati oznaku o poreklu, ali i da daje mogućnost da se jaja iz Srbije plasiraju na nova tržišta.\n“Dosadašnja standardizacija jaja je bila po prevaziđenoj nomenklaturi, koja je bila vezana za standarde od pre 30 godina”, kazao je Nedimović novinarima.\nDodao je da je obeležavanje jaja standard u svetu koji Srbija teži da dostigne kako bi se znalo poreklo od koga zavisi i kvalitet.\nNedimović je naveo da sada već postoji potražnja za tom robom sa prostora Japana, jer jedna njihova kompanija želi da u Srbiji otvori pogon za proizvodnju jaja.\n“Sa prethodnim modelom to nije bilo moguće, jer nisu znali šta znači jaje B klase”, kazao je ministar.\nOn je rekao da će ministarstvo u četvrtak Vladi Srbije predstaviti model subvencionisanja goriva za poljoprivrednike, kako bi krajem mrta ili početkom aprila počela isplate tih sredstava.\nNedimović je kazao da u Srbije nisu zabeleženi slučajevi povećanog prisustva pesticida u uvoznom voću, kao što je to bio slučaj s pošiljkom oko pet tona turskih mandarina čiji je uvoz u Republiku Srpsku zabranila fitosanitarna inspekcija.\n“Za voće i povrće koje ulazi u Srbiju radi se kontinuirana kontrola i bilo je samo nekoliko pošiljki koje su vraćene”, rekao je on.\nJaja su dosad po veličini bila podeljena u sedam klasa – SS, S, A, B, C, D i E. Najkrupnija su bila SS sa 70 grama, a E najmanja sa 45 grama. Novi pravilnik ima potpuno drugačiju klasifikaciju.\nNovi pravilnik o proizvodnji i prometu jaja donosi podelu na jaja A i B klase, s tim što će u prometu biti samo klasa A, kazala je ranije Tamara Bošković iz Uprave za veterinu.\nAutor: Beta/N1 Izvor: N1


Crvena zvezda je ovog utorka otputovala na Kipar gde je u sredu od 17 časova očekuje duel sa Omonijom.\nStanković smatra da će pred ovaj "istorijski duel" možda i ključni faktor, svakako otežavajući biti visoka tempetaruta i vlažnost.\n- Biće to teška utakmica, jer mi smo taj tim koji igra daleko od kuće. Želimo da idemo u narednu rundu, u grupnu fazu, kao što je to bio slučaj u prethodne tri godine. Ispred sebe imamo istorijski trenutak da četvrti put zaredom uđemo u grupnu fazu nekog evropskog takmičenja - rekao je Stanković.\nA baš sutradan prema prognozama lokalnih meteoroloških stanica, na Kipru će biti jedan od najtoplijih dana u septembru. Maksimalna temperatura ići će do 38 stepeni, a po najvećem suncu će subjektivni osećaj biti i veći. Primera radi, trenutno je na Kipru 38 stepeni, a subjektivan osećaj je da je 42 stepena Celzijusa. Naravno, treba pomenuti da se tempetarura meri u stanicama na jedan metar od zemlje i da se temperatura odnosi na one u hladu. Na terenu na Kipru neće biti previše hlada.\nSunće se zaći na Kipru tačno nakon što se završi prvo poluvreme, pa bi u drugom trebalo da bude nešto prijatnije, jer će brzo i temperatura pasti za nekoliko podeljka. U vreme kada počne meč trebalo bi da temperatura bude 33 stepena, a tek kada se završi, trebalo bi da padne ispod tridesetog podeljka i da bude 29 stepeni, što takođe nije ništa prijatnije.\nDejan Stanković na meču Crvena zvezda - Čukarički\nStanković se nije mnogo ponavljao, ali je istakao da su Omoniju dobro proučili i da znaju slabosti ovog tima:\n- Na našu veliku sreću, svi u ekipi su zdravi i u sredu ću izvesti najjači tim. Što se tiče Omonije, u pitanju je iskusna ekipa. Imaju dobre pojedince, mada se odlikuju timskom igrom. Pažljivo smo ih posmatrali, znamo slabosti.\nStanković je, inače, na Kipar poveo 20 fudbalera, a mesta nije bilo za dvojicu napadača: Ričmonda Boaćija i Antonia Tomanea. Na spisku se nalaze: Milan Borjan, Zoran Popović, Marko Gobeljić, Milan Gajić, Milan Rodić, Radovan Pankov, Nemanja Milunović, Miloš Degenek, Seku Sanogo, Njegoš Petrović, Veljko Nikolić, Mirko Ivanić, Dušan Jovančić, Gelor Kanga, Aleksandar Katai, Srđan Spiridonović, Željko Gavrić, El Fardu Ben, Aleksa Vukanović i Dijego Falćineli.


BiH ipak nije dobila 613 miliona eura za izgradnju Bloka 7 – Energetika.ba\nBiH ipak nije dobila 613 miliona eura za izgradnju Bloka 7\nBiH u novembru prošle godine nije dobila 613 miliona eura od kineske banke za finansiranje projekta izgradnje Bloka 7 - 450 MW u TE Tuzla kao što su t\nBiH u novembru prošle godine nije dobila 613 miliona eura od kineske banke za finansiranje projekta izgradnje Bloka 7 – 450 MW u TE Tuzla kao što su tvrdili pojedini mediji.\nElektroprivreda BiH u Budimpešti potpisala je Sporazum o kreditnoj liniji što je samo jedan od uslova za dobijanje novca.\nSporazum o kreditnoj liniji koji su u Budimpešti potpisali predstavnici Elektroprivrede BiH i kineske EXIM banke u bosanskohercegovačkim medijima predstavljen je kao već završena stvar. Brojni mediji krajem novembra 2017. godine izvještavali su u kontekstu ovog sporazuma kako je omogućena izgradnja Bloka 7 te da je riječ o najvećoj poslijeratnoj investiciji u BiH.\nJoš početkom decembra prošle godine kontaktirali smo Elektroprivredu BiH od koje smo tražili pojašnjenja vezana za potpisani sporazum na Samitu inicijative “16+1”. Odgovor smo dobili tek danas.\nNa pitanje šta je tačno potpisano u Budimpešti u vezi s izgradnjom Bloka 7 iz Elektroprivrede BiH odgovorili su nam da je 27. novembra 2017. godine potpisan Sporazum o kreditnoj liniji između JP Elektroprivreda Bosne i Hercegovine d.d. – Sarajevo, kao Zajmoprimca i Izvozno-uvozne banke Kine, kao Zajmodavca te da je kredit je namijenjen za finansiranje Projekta izgradnje Bloka 7 – 450 MW u TE “Tuzla”.\nOd Elektroprivrede BiH tražili smo i da nam odgovori da li je BiH dobila kredit kako je to predstavljeno u medijima. U odgovoru navode da će kredit biti efektivan tek kada državno vijeće NRK odobri Kreditnu liniju, Vijeća ministara BiH potpiše Pismo podrške za realizaciju Projekta izgradnje Bloka 7 – 450 MW u TE “Tuzla”, Skupština društva JP Elektroprivreda BiH d.d. – Sarajevo donese Odluku o zaduženju JP Elektroprivreda BiH d.d. – Sarajevo kod Izvozno-uvozne banke Kine za realizaciju Projekta izgradnje Bloka 7 – 450 MW u TE “Tuzla”, Parlament FBiH odobri EPC ugovor, Sporazum o projektnom partnerstvu, odabir Izvođača EPC ugovora, transakciju definisanu u Sporazumu o kreditnoj liniji i Garanciju FBiH te Ministarstvo finansija FBiH potpiše Garanciju FBiH.\nNa pitanja kada će Elektroprivreda BiH dobiti novac odgovorili su da je prvo povlačenje novca planirano u julu 2018. godine. Navode da će pored Sporazuma o kreditnoj liniji biti potpisan i Ugovor o garanciji između Ministarstva finansija FBiH kao davaoca garancije i Izvozno-uvozne banke Kine kao zajmodavca.\nElektroprivreda BiH nije nam željela dostaviti sadržaj Sporazuma o kreditnoj liniji ističući da je prema uslovima Sporazuma o kreditnoj liniji, sadržaj sporazuma je poslovna tajna.


Dogs Trust poziva odgovorne da provedu punu istragu i sankcioniraju počinioce trovanja pasa u Zenici – Dogs Trust BiH\nPredstavništvo Fondacije Dogs Trust u BiH snažno osuđuje brutalan čin trovanja pasa u Zenici i poziva odgovorne institucije da počinitelje identificiraju i sankcioniraju u skladu sa zakonom. Osim što je necivilizacijski i nehumano, ubijanje i zlostavljanje životinja je i krivično djelo u Bosni i Hercegovini.\nOvaj neljudski čin predstavlja i direktno ugrožavanje cijele zajednice jer upotreba otrova na javnim površinama ugrožava i građane, posebno djecu.\nOvakva nedjela, i posebno njihovo eventualno nesankcioniranje, ohrabruju praksu kršenja zakona ove zemlje, kao i moralnih normi, što može voditi „preuzimanju stvari u svoje ruke“ i kad su svi drugi problemi društva u pitanju.\nSaznajemo smo da su predstavnici nadležnog MUP-a već izašli na teren, te da je već obavješteno i nadležno Tužilaštvo, što je ohrabrujuće.\nPredstavništvo Fondacije u BiH već petu godinu poziva odgovorne vlasti širom zemlje da dosljedno implementiraju državni zakon, pružajući im pri tom značajnu savjetodavnu, tehničku ali i finansijsku podršku. Uprkos postignutim rezultatima u okviru ove podrške, bez jake i odlučne inicijative lokalnih vlasti, ova pomoć ne može biti potpuno iskorištena, niti problem može biti riješen.\nPredstavništvo apeluje na sve odgovorne institucije da istragu o ovom zločinu provedu do kraja i da javnost obavijeste o rezultatima, kao i da se maksimalno angažuju na provedbi Zakona i uspostavi sistema za upravljanje populacijom pasa kako psi ne bi ni živjeli na ulicama već jedino sa svojim odgovornim vlasnicima.


Šik kupatilo u stilu Pariza - Moj Enterijer – Kupatila, Nameštaj, Kuhinje, Garniture...\nDizajner Ali Bad renovirala je svoj dom smešten u severnom delu Toronta, polako, korak po korak, kada su stvari dobile neočekivani preokret. “Glavno kupatilo mi nije bilo prioritet, sve dok praktično nije propalp kroz plafon i morala sam da ga renoviram iz čiste potrebe i bezbednosti”, objasnila je dizajnerka. Kako bi kreirala svoju novu umirujuću postavku, inspirisanu kupatilom u stilu Pariza koje je videla na Pinterestu, Ali je morala da proširi svoj prostor. Kao rezultat, nastala je prostorija koja meri 4.35 metara sa 2.55 metara, sa smelim dezenima, elementima interesantne teksture i neočekivanim jukstapozicijama. Dobijen je ambijent klasičnog savremenog izgleda, sa pravom dozom smelosti.\nTuš kabina dobila je Nero Marquina mermernu klupu, koja kao funkcionalni element nudi dašak kontrastne crne boje i igra ulogu opčinjavajućeg dekorativnog komada. “Nisam želela da imam ugradnu klupu, jer je cela tuš kabina napravljena od stakla. Ovo je predivni komad nameštaja i srećna sam što se može videti iz svakog ugla prostorije”, rekla je dizajnerka.\nU svom projektu, Ali je koristila mešavinu teksturalnih elemenata i dezena, dok se i dalje čvrsto držala prefinjene neutralne palete boja, kako bi kreirala prefinjeni, umirujući prostor sa neočekivanim wow faktorom. Plutajući umivaonik ima detalje od recikliranog drveta, koji celom ambijentu daju dodir topline, a robusna porcelanska gornja površina ga povezuje sa opčinjavajućim porcelanskim zidovima na suprotnoj strani prostorije.\nSa svojim odvažnim geometrijskim dezenom, crno bele porcelanske podne pločice su klasične i moderne u isto vreme. One pokivaju i zid iza umivaonika, a na njima je oslikan dezen bele cigle, koji daje malo urbanosti celoj šemi. “Mešanjem izobilja različitih materijala i finiša dobićete prostor koji vas mami svojim izgledom”, objašnjava dizajnerka.\nPROČITAJTE SLEDEĆI TEKST: Redizajnirajte svoje kupatilo u okviru budžeta


Nenadić: U predstojećoj predizbornoj kampanji biće potrošeno manje novca nego ranije\nProgramski direktor Transparentnosti Srbija Nemanja Nenadić izjavio je danas da očekuje da će troškovi stranaka u predizbornoj kampanji 2016. godini biti nešto manji nego u ranijim godinama, jer su legalni prihodi za finansiranje kampanje manji i jer se većina opozicionih stranaka nalazi u teškoj finansijskoj situaciji.\n„Prvo oni legalni prihodi koji stoje na raspolaganju finansiranja kampanje će biti manji. Sada će oko pet miliona evra biti rasporedjeno za finansiranje republičkih izbora, a ta suma je bila oko sedam ili osam miliona u prethodnim izbornim procesima“, rekao je Nenadić novinarima u pauzi skupa „Finaniranje političkih stranaka u Srbiji- efekti kontrole“.\nOn je rekao da se većina opozicionih stranaka nalazi u teškoj finansijskoj situaciji, jer imaju dugovanja iz ranijih izbornih perioda.\nOn je rekao da bi trebalo insistirati na jednakoj mogućnosti predstavljanja učesnika u predizbornom procesu koja se ne obezbedjuje samo kroz novac.\n„Ona se može obezbediti kroz više besplatnih termina za razmatranje konkretnih programa, a ne samo za golo reklamiranje i kroz emisije debatnog tipa gde bi stranke sučelile svoja programska stanovišta“, naveo je Nenadić.\nNa pitanje kako sprečiti stranke da se u kampanji ponašaju kao humanitarne organizacije, Nenadić je kazao da su neki od takvih kontakata već sada zabranjeni, dok neki spadaju u sivu zonu.\n„Zakon treba do kraja precizirati i tako bude potpuno jasno da političkim strankama i drugim učesnicima u kampanji nije dopušteno da bilo šta daju biračima – bilo da je reč o uslugama ili materijalnim dobrima, bilo šta osim propagandnih materijala. To je aksiom, kada budemo imali jasne zakonske odredbe i sankcije za takvo ponašanje, onda će se i ta praksa promeniti“, naveo je on.\nGovoreći o najvećem problemu prilikom finansiranja stranaka, Nenadić je rekao da je to pitanje promocije funkcionera tokom kampanje kroz obavljanje navodno redovnih poslova.\n„Ne znači da država treba da stane, ali nema nikakve realne potrobe i ni zakonske obaveze da ljudi koji učestvuju u izbornoj kampanji, praktično duplo pojavljuju u medijskim promocijama“, istakao je Nenadić.\nPrema njegovim rečima, u novi izborni proces se ulazi sa nerazrešenim konkretnim i sistemskim problemima iz prethodnih kampanja. „Nisu ispitane sumnje u slučajevima gde se smatralo da je bilo kupovine glasova…Nemamo i dalje zatvorene priče sa prethodnih izbora, neizmirena potraživanja, krediti“, kazao je on i dodao da je još pre nekoliko godina svima postalo jasno da je potrebno menjati zakon.


Brazilski fudbaler prvi izvučen živ iz stravične avionske nesreće (foto)\nM. D. 29. novembra 2016. 10:32\nAvion sa 81 osobom srušio se u Kolumbiji, a u njemu je bila i brazilska prvoligaška ekipa Čapekoensea. Prema neslužbenim izveštajima pet je preživelih osoba, a među njima tri fudbalera, stjuardesa i jedan novinar. Izveštaji sa terena govorili su da se izvukao i maser tima ali ta informacija pokazala se netačnom.\nEkipa Čapekoensea sutra je trebala da igra finale Kupa Sudamerikana protiv medelinskog Atletiko Nacionala, ali ono je otkazano čim se saznalo za nesreću. U avionu su bila 22 fudbalera brazilskog tima, javljaju agencije, a kolumbijski radio Karakol među putnicima navodi i tri gosta kluba i čak 21 novinara.\n„Ima dosta preživelih“, tvrde vatrogasci koji su prvi stigli na mesto nesreće kod Medelina, a u bolnicu je prvi dovezen Alan Rušel, 27-godišnji brazilski fudbaler koji je za Čapekoense potpisao ove godine. U bolnicu je stigao sa višestrukim prelomima i povredama glave. Bio je pri svesti, a kolumbijski novinari koji dežuraju pred bolnicom tvrde da je Rušel neprestano pitao za svoju porodicu. Navode kako je tražio da mu neko sačuva venčani prsten.\nSEIS SOBREVIVIENTES#CentralFOX Por ahora son las personas encontradas con vida en accidente aéreo de Chapecoense https://t.co/qV9AN1V2oo pic.twitter.com/iFUXcRQKwS\nMeđu preživelima su i 31-godišnji golman Danilo i Džekson Folman, navode strani mediji.\nRušel i Danilo sedeli su jedan pokraj drugog u avionu, a pre nesreće podelili su nekoliko fotografija preko Snepčata.\n„MH370 je srušen namerno, pilot je ubio sebe i sve…\nDrame u SAD: Pet poginulih u padu aviona Nacionalne garde,…


"Ne igrajte se vatrom" - Alo.rs\nMoskva , Foto: Shutterstock\n„Administracija SAD je učinila neprijateljski antiruski ispad, uvodeći nove sankcione mere za 'kažnjavanje Moskve' u duetu sa EU. Apsurd trijumfuje kada se kao povod za uvođenje sankcija proglasi namerno priređena provokacija sa navodnim 'trovanjem' Navaljnog nekakvim 'bojevim hemikalijama'. Sve to je samo razlog za nastavak otvorenog mešanja u naše unutrašnje poslove. Ne nameravamo da se mirimo s tim“, navodi Zaharova.\n„Američkim kolegama je teško da shvate svu iluzornost svojih težnji za sopstvenom izuzetnošću i da se pomire sa tim. Namere da se Rusiji nametne bilo šta putem sankcionog ili drugog pritiska propadale su u prošlosti, propadaju i sada. Ukoliko SAD nisu spremne za ravnopravan dijalog na razumnoj osnovi, to je njihov izbor. Bez obzira na američke 'sklonosti ka sankcijama', nastavićemo da dosledno i odlučno branimo nacionalne interese, pružajući otpor bilo kojoj agresiji. Pozivamo kolege da se ne igraju vatrom“, upozorila je Zaharova.\nPodsetimo, danas je Amerika uvela sankcije protiv ruskih zvaničnika zbog situacije sa Aleksejem Navaljnim. SAD su pooštrile ograničenja na izvoz u Rusiju i na crnu listu unele 14 institucija. Kako je saopšteno, Vašington će prekinuti da pruža svaku vrstu pomoći Moskvi, osim hitne humanitarne. Vašington zabranjuje finansijskim institucijama američke vlade da daju kredite Rusiji, kao i izvoz odbrambenih tehnologija u tu zemlju.\nupozorenje poruka Rusija Moskva Amerika svet


TotalCar.rs » Nesavesnim vozačima oduzimanje automobila\n0 komentara 3295 pregleda\nMinistarstvo unutrašnjih poslova predstavilo je predloge izmena Zakona o saobraćaju o većoj bezbednosti na drumovima. U drastičnim slučajevima kršenja zakona predviđeno je i oduzimanje vozila. Ako neko bez dozvole sedne pijan u vozilo, ne treba da se buni ako mu oduzmu vozilo, to vozilo je postalo oruđe isto kao pištolj, kaže ministar Stefanović.\nPredložene izmene Zakona o saobraćaju uskoro će se naći u parlamentu, najavio je ministar unutrašnjih poslova Nebojša Stefanović, naglasivši da je njihov cilj spasavanje života svih učesnika u saobraćaju.\nStefanović je istakao i da se predloženim izmenama pooštrava kaznene politika, istakavši da će se istovremeno pojačano raditi na prevenciji i edukaciji.\nNaveo je i da je zaštitna mera oduzimanja vozila planirana kada se radi o posebnim oblicima nasilničke vožnje, kada se, recimo, vozi bez vozačke dozvole ili u alkoholisanom stanju većem od dva miligama po mililitru.\nPrema njegovim rečima, to vozilo se računa kao oruđe ili “kao opasno sredstvo koje je ugrozilo ne samo tog koji je vozio već i druge učesnike u saobraćaju” i to je jedna od zaštitnih mera.\n“Znate, ako neko bez vozačke dozvole sedne mrtav pijan u vozilo, ne treba sutra da se buni ako mu država oduzme to vozilo… To vozilo je postalo oruđe isto kao pištolj… Taj čovek je time što je uradio ugrozio bezbednost i bukvalno pokušao da ubije neke ljude”, rekao je ministar.\nStefanović je dodao i da kada se pod dejstvom alkohola sedne za volan, “onda se dešava da se prođe kroz crveno svetlo, da voze 200 na sat kroz grad, da padnu u reku sa čovekom u gepeku… i to su strašne stvari”.\nPodsetivši da je jedan od primarnih ciljeva MUP-a povećanje bezbednosti u saobraćaju, dodao je i da je na tom planu dosta urađeno, ali da će se i dalje raditi na drastičnim promenama.\n“Broj stradalih ove u odnosu na 2013. smanjen je za 100, što je ozbiljan rezultat, ali nismo zadovoljni time… i dalje radimo na drastičnim promenama koje treba da dovedu da Srbija u tom smislu dostigne standarde razvijenih evropskih država”, rekao je Stefanović.\nPrema njegovim rečima, zato je pre dva meseca formirana radna grupa čiji je cilj bio da se izmeni i dopuni Zakon o bezbednosti saobraćaja radi smanjenja broja saobraćajnih nezgoda i poginulih i povređenih na drumovima.\nStefanović je novinarima predstavio predložene mere, od kojih se neke tiču povećanja bezbednosti dece u vozilima.\n“Predloženo je da se pomeri granica korišćenja sedišta za decu do 12 godina ili korišćanje bezbednosnih podmetača ukoliko dete nije dostiglo visinu od 35 centimetara”, rekao je ministar dodavši da je taj predlog u skladu sa evropskom praksom.\nPrema njegovim rečima, odredbe za nasilničku vožnju su znatno strože i odnose se i na naseljena mesta i na drumove van naseljenih područja kao i za vožnju pod dejstvom alkohola.\n“Probna vozačka dozvola će se izdavati na rok od dve godine licama koje prvi put polažu vozački ispit za putnička vozila i motorcikle a izuzetno ako to urade pre navršene 19 godine života probna dozvola važiće do 21 godine života”, rekao je Stefanović.\nPrema njegovim rečima, predloženo je i da se produži vreme u kome se ne može upravljati vozilom na osnovu probne vozačke dozvole tokom noći na period od 23 do 6 sati ujutro.\nStefanović je naveo i da je predlogom mera obuhvaćena i oblast tehničkih pregleda vozila, objasnivši da je u toj oblasti planirano i uvođenje informacinog sistema. Ministar je naglasio i da će polcija istovremeno učiniti sve što može na prevenciji ali i modernizaciji saobraćajne policije.\n“Želimo da pokažemo da nije samo represija ono što ćemo primenjivati… pojačaćemo kontrolu na putevima i nastavićemo da modernizujemo saobraćajnu policiju”, rekao je Stefanović.\nGovoreći o hapšenju Miroslava Bogićevića, Stefanović je rekao da veruje da će se u daljoj istrazi protiv vlasnika “Farmakoma” pokazati da, osim Privredne banke Beograd (PBB), ima još oštećenih banaka.\nStefanović je poručio da, s obzirom na to da su sporni krediti PBB odobravani Bogićeviću 2012. godine, kad je na vlasti već bila Srpska napredna stranka, neće biti zaštićeni oni koji nisu odgovorno radili svoj posao.\nŠpijunske fotke: Audi S1\nŠpijunske fotke: Mercedes-AMG GT\nVolkswagen se okreće hibridnom hot heču: Golf R+ bi mogao da ima 400 “konja”\n“Fijat panda trusardi”, prva “luksuzna Panda”: Automobilski gigant se udružio sa poznatom modnom kućom


Srbija MOLI Maltu da odloži PROTERIVANJE dece - Bizlife.rs\nSrbija MOLI Maltu da odloži PROTERIVANJE dece\n19:27 Beograd, 16.12.2019.\nMinistarstvo spoljnih poslova Srbije pozvalo je malteške vlasti da odlože sprovođenje odluka o uskraćivanju dozvole boravka deci iz Srbije čiji roditelji nemaju dovoljne prihode, do održavanja konzularnih konsultacija dve zemlje krajem januara.\nMinistarstvo je saopštilo da je, preko Ambasade Srbije u Rimu, koja na nerezidencijalnoj osnovi pokriva Maltu, upoznato sa sve učestalijim žalbama državljana Srbije koji borave i rade u Malti, na tretman porodica sa maloletnom decom “zbog nedovoljnih prihoda na godišnjem nivou”.\nReč je o unutrašnjim propisima Malte koji se odnose na državljane svih država koje nisu članice EU, a koji su u nadležnosti organa zaduženog za izdavanje boravišnih dozvola – “Identity Malta”.\nMinistarstvo spoljnih poslova Srbije navodi da je od nadležnih malteških organa zatražilo hitno obaveštenje o propisima kojima je regulisan boravak na Malti, kao i o proceduri neophodnoj za regulisanje tih pitanja, te informacije o eventualnim mogućnostima za prevazilaženje nastalih problema.\n“Imajući u vidu kompleksnost ovog pitanja, Ministarstvo spoljnih poslova je ranije već iniciralo konzularne konsultacije sa Maltom kako bi se ovo, ali i druga pitanja, sa malteškom stranom razmotrila i pronašlo rešenje. Ova inicijativa je prihvaćena, pa su konzularne konsultacije zakazane za 27. januar 2020. godine”, piše u saopštenju.\nNavode i da su uputili molbu malteškim organima vlasti da razmotre mogućnost odlaganja donošenja odluka u vezi sa tim pitanjima do obavljanja konzularnih konsultacija i rešavanja problema.\nNa rešavanju tog pitanja angažovan je i počasni konzul Srbije na Malti.\nMediji su ranije javili da 22 dece, među kojima su i deca porodica iz Srbije, nemaju pravo da više borave u Malti, jer roditelji ne zarađuju dovoljno, pa tako ne ispunjavaju zakonski uslov za dobijanje boravišne dozvole.\ndeca roditelji Srbija malta


Lokalni front: Sat vremena kiše demantovalo premijerku da je Valjevo bezbedno od poplave\nDatum kreiranja četvrtak, 17 maj 2018 05:44\nKako je rekao aktivista Lokalnog fronta Željko Trifunović, „gradski oci su premijerku Brnabić prošetali onim delom keja Kolubare koji je obnovljen donacijom Japana“, da bi ona potom izjavila da je Srbija, kao i Valjevo, „bezbedno od poplava“.\n„Međutim, već u sledeći ponedeljak sve te prazne priče doslovce su pale u vodu. Raskrsnica kod Jadra, koja je pre par meseci rekonstruisana, ličila na kanal u Veneciji a nova veštačka jezera pojavila se i u na drugim saobraćajnicama u Valjevu, poput Gradca i Novog naselja. Za to vreme, sredstva koja su trebala da budu utrošena za zaštitu od poplava leže na računima grada“, upozorava Trifunović.\nNaime, kako on tvrdi, tek 26. aprila Grad je objavio konkursnu dokumentaciju za javnu nabavku redovnog održavanja i zaštite vodotokova prvog reda, među koje spadaju Gradac i Ljubostinja. Rok da odluka kome se ti poslovi poveravaju trebala je da bude doneta u sredu 16. maja, ali Trifunovič kaže da ta odluka i dalje nije objavljena na sajtu Grada.\nNa ovoj konferenciji za novinare, u ime građana Novog naselja koje je u ponedeljak za manje od sat vremena, dok je padala kiša, bilo poplavljeno, govorio je Zoran Maravić.\n„Sve šta se dešavalo, podelio na interentu. Ljudima su dvorišta bila puna vode, naročito u ulicama Milana Kitanovića, Bore Atanackovića i 25. juna, tako da su stanari u rubarskim čizmama išli po dvorištima i ulicama na kojima su se pravila jezera, u pokušaju da sami otpuše šahte i osposobe kišnu kanalizaciju. Za to vreme, nivo Ljubostinje u njenom koritu neprestano je rastao, jer odgovorno tvrdim, pošto živim u tom delu Novog naselja, da korito Ljubostinje od Krušika do Srbijanke nije čišćeno već 7-8 godina. Najzad, i pored poplave, niko od predstavnika vlasti ili Štaba za vanredne situacije nas nije posetio“, ispričao je Maravić.\nOn je dodao da Novo naselje u sadašnjem sazivu Skupštine grada ima tri odbornika i da se svi, kako je rekao, „hvale da su među narodom“, ali da ni oni nisu bili tu uz građani koji su „bili prepušteni sami sebi“.


Meki: Nema konkurencije između NATO i Rusije na Zapadnom Balkanu - Politika - Dnevni list Danas\nPočetna » Politika » Meki: Nema konkurencije između NATO i Rusije na Zapadnom Balkanu\nNeki pokušavaju da pričaju o konkurenciji između NATO i Rusije na Zapadnom Balkanu, ali ne mislim da je to slučaj, izjavio je danas u Beogradu direktor NATO za politiku bezbednosti i prijateljstva Džems Meki.\n2Piše: FoNet 21. januara 2020. 21.54\nSrbija je, prema rečima Mekija, nezavisna i suverena zemlja i ima pravo da odlučuje o bezbednosnim aranžmanima i spoljnoj politici, bez obzira da li se radi o Rusiji ili NATO. Svako treba da ima mogućnost da sarađuje sa kim želi. Ako Srbija bira da sarađuje sa Rusijom – ima pravo da to odluči.\nUkoliko odluči da sarađuje sa NATO, što radi često i u velikoj meri, u stotinama aktivnosti, to je saradnja o kojoj Beograd odlučuje, izjavio je Meki na ceremoniji predstavljanja zajedničkog holandskog i norveškog kontakta pri NATO u Beogradu.\nSaradnja između Srbije i Rusije je nešto o čemu treba da odlučuje Beograd, rekao je Meki, uz konstataciju da između Beograda i Alijanse postoji značajna saradnja.\nMeki je naveo podatak da je do 2021. godine planirano da Srbija i NATO imaju više od 200 zajedničkih aktivnosti. Beograd ima pravo na takav izbor, a NATO je veoma zainteresovan za saradnju sa Srbijom, pošto je dobar i pouzdan partner, izjavio je Maki.\nDžems Meki, NATO, Rusija, Zapadni Balkan\n21. januara 2020. u 22.25\nOkreni, obrni, prazna prica…\nIma konkurencije kaže:


Godišnjica ubistva Zorana Đinđića – Nadlanu.com\nObjavljeno 12. mar 2011. / 09:50:24\nBEOGRAD , 12. mart 2011. (FoNet) – Danas se navršava osam godina otkako je u dvorištu Vlade Srbije ubijen dr Zoran Đinđić, prvi demokratski premijer Srbije i predsednik Demokratske stranke.\nĐindić je tog dana u 12,25 časova pogođen metkom iz snajperske puške, u atentatu koji su organizovali pripadnici Jedinice za specijalne operacije i zemunskog klana. Ubrzo je, posle operacije, preminuo u Urgentnom centru Srbije.\nVlada Srbije je posle vanredne sednice saopštila da je premijer preminuo i da su, na osnovu Ustava Srbije, stvoreni uslovi da se proglasi vanredno stanje, što je učinila vršilac dužnosti predsednika Srbije Nataša Mićić.\nAtentat na premijera izvršen je iz zgrade Zavoda za fotogrametriju, koja se nalazi u ulici Admirala Geprata 14, u neposrednoj blizini zgrade Vlade Srbije.\nNa premijera je pucao pripadnik Jedinice za specijalne operacije Zvezdan Jovanović, koji je, kao i Milorad Luković Legija, za ubistvo premijera pred Specijalnim sudom osuđen na 40 godina zatvora. Tu presudu je potvrdio i Vrhovni sud Srbije.\nUbistvo premijera osudili su svi stranački lideri, političke i nevladine organizacije, diplomate zemalja članica Evropske unije, Sjedinjenih Američkih Država i drugih zemalja, naglašavajući da su “ubice želele da zaustave reforme koje je Đinđić beskompromisno sprovodio posle pada Miloševićevog režima“.\nZoran Đinđić rođen je 1. avgusta 1952. u Bosanskom Šamcu. Sa suprugom Ružicom, koja je pravnik, ima dvoje dece.\nStudije filozofije je počeo u Beogradu, ali je bio uhapšen i osuđen na godinu dana zatvora, zajedno sa grupom studenata iz Zagreba i Ljubljane, koji su se suprotstavljali autoritarnom režimu.\nPo završetku studija, nigde u zemlji nije mogao da dobije posao, pa je otišao u Nemačku, gde je doktorirao na Univerzitetu u Konstanci, a u Jugoslaviju se vraća tek posle 12 godina i pada Berlinskog zida.\nPosle pobede opozicije na lokalnim izborima 1997. i sukoba sa Miloševićevim režimom, postao je prvi gradonačelnik Beograda koji nije bio član komunističke partije.\nTokom 2000. godine bio je glavni strateg i organizator kampanje opozicije, koja je 5.oktobra završena odlaskom Miloševića s vlasti.\nU januaru 2001. godine postao je prvi srpski premijer koji iza sebe nema komunističku prošlost.\nU ekspozeu koji je podneo poslanicima Narodne skupštine Srbije naveo je da je Srbija u proteklih deset godina bila prepuštena “na milost i nemilost brutalnim interesnim grupama unutar zemlje i međunarodnim interesima spolja, ali da je to vreme prošlo 5. oktobra“.


CIK : Predizborna kampanja za prevremene izbore na Kosovu od 25. septembra do 4. oktobra | Boom93\nCentralna izborna komisija je odlučila da se predizborna kampanja trajati 10 dana – od 25. septembra do 4. oktobra.\nDo sada su predizborne koalicije su sklopili Alijansa za budućnost Kosova Ramuša Haradinaja i Socijaldemokratska partija Špenda Ahmetija, kao i Socijaldemokratska inicijativa Fatmira Ljimaja sa Alijansom novo Kosovo Bedžeta Pacolija i Partijom pravde Ferida Aganija.\nU toku su razgovori o sklapanju predizborne koalicije između Demokratskog saveza Kosova (DSK) i pokreta Samoopredeljenje, ali još uvek nema saglasnosti o kandidatu za premijera Kosova iz redova moguće koalicije.\nU Demokratskoj partiji Kosova još uvek nema informacija o mogućim koalicijama ove stranke i neke druge manje političke stranke, pošto su sve dosadašnje parlamentarne partije izjavile da neće ići u koaliciju sa DPK.\nKada su u pitanju kosovski Srbi u Gračanici je danas potpisan koalicioni sporazum između Progresivne demokratske partije Nenada Rašića, Evropskog pokreta Srba Rade Trajković, Nove partije Kosova Dragiše Mirića, kao i Slaviše Petkovića i Branislava Markovića.\nSrpska lista je, sa svoje strane, izjavila da će se o učešću na prevremenim izborima na Kosovu konsultovati sa predsednikom Srbije Aleksandrom Vučićem dok je novu koaliciju danas u Gračanici ocenila da faktor koji ‘’narušava jedinstvo srpskog naroda’’.


Dobrodošli na našu web stranicu! Zahvaljujemo Vam se na interesovanju za našu kompaniju i proizvode. Ovde želimo da Vam iznesemo nekoliko pravnih napomena o korišćenju informacija koje smo za vas objavili na internetu.\nI. Sporazum o korišćenju naše web stranice\nInformacije i preporuke (u daljem tekstu: "informacije") koje su na raspolaganju na ovoj web stranici pripremili smo prema našim najboljim saznanjima. Trudimo se da informacije budu uvek aktuelne kako bi u trenutku kada ih Vi gledate bile tačne i odraz najnovijeg stanja. Međutim REHAU-grupa (u daljnjem tekstu: kompanija) se ne obavezuje, ni pod kojim uslovima, na aktualizaciju ili korekciju informacija, koje se objavljuju na njenim stranicama. Kompanija takođe zadržava pravo na izmene ili korekcije sadržaja web stranice bez prethodne najave. Ne daju se nikakva obećanja ili garancije u vezi potpunosti ili tačnosti tih informacija.\nKompanija ne preuzima odgovornost za štete, bilo koje vrste, koje bi nastale primenom tih informacija, poverenjem u te informacije ili zbog nekog proizvoda u vezi toga.\nNije dozvoljeno tumačenje ovih informacija kao preporuke za korišćenje bilo kojih informacija, proizvoda, procesa, opreme ili formulacija. Isključene su takođe sve izričite ili prećutne garancije, koje se odnose na mogućnost prodaje proizvoda, pogodnost za određene svrhe ili nepovredivost zakona.\nKompanija ne daje izričita ili prećutna obećanja ili garancije da primena ovih informacija ne predstavlja povredu nekih patenata, autorskih prava ili zaštitnog znaka. Informacije se ne smeju shvatiti kao formulacije, koje su u protivrečnosti sa bilo kakvim patentima, autorskim pravima ili zaštitnim znakom.\nSve informacije sadržane na ovoj web stranici vlasništvo su kompanije i podležu autorskim pravima, koja važe u trenutku javnog objavljivanja na web stranici. Kopiranje materijala sa ove web stranice dozvoljeno je samo u svrhu prikupljanja informacija i samo za privatnu upotrebu.\nUkoliko nije drugačije navedeno ili nedvosmisleno ne proizlazi iz okolnosti, svi nazivi firme, logo, kao i registrovani zaštitni znaci proizvoda (oznaceni sa ® odn. ™) pripadaju kompaniji. Bez prethodne pismene saglasnosti kompanije ne mogu se koristiti.\nSvaki posetioc internet stranica, koji kompaniji stavi na raspolaganje svoje informacije, daje kompaniji neograničena prava na transfer tih informacija i autorizaciju kompaniji da te informacije koristi po sopstvenoj želji. Informacije koje posetioc daje ne smatraju se poverljivima. Iste moraju biti precizne i zakonite i ne smeju štetiti interesima trećih lica.\nKompanija ni u kom slucaju ne garantuje za sadržaj web stranica za koje se nude linkovi. Ti linkovi nude se kao servis za korisnike web stranice kompanije. Njihove sadržaje kompanija izričito ne smatra svojima.


SAOPŠTENJE: Sa uloženih 2,8 miliona u KCCG do većeg komfora i značajnih energetskih ušteda\nDatum objave: 24.07.2017 13:02 | Autor: Ministarstvo ekonomije\nMinistar zdravlja Kenan Hrapović i Ministarka ekonomije Dragica Sekulić, zajedno sa direktoricom KCCG Zoricom Kovačević, obišli su danas dva objekta KCCG podovom završetka radova na primjeni mjera energeTske efikasnosti, koji su u okviru projekta Energetska efikasnost u Crnoj Gori izvođeni u prethodne 4 godine.\n„Značajna investicija vrijedna 2,8 miliona eura za zdravstveni sistem i za KCCG i Institut za bolesti djece, dovedena je do kraja. Kao što ste imali prilike da vidite, na Institutu za bolesti djece je zamijenjena fasadna bravarija, urađena termo fasada i sistem grijanja i hlađenja. U KCCG je adaptiran sistem termo-tehničkih i elektro instalacija, dok je na glavnom objektu, postavljena nova fasadna bravarija“, kazala je Kovačević.\nPrema njenim riječima, benefiti svega do sada uređnog će se osjetiti tokom ove i narednih godina.\n„To znači da ćemo imati smanjene troškove i za grijanje, i za hlađenje i, što je najvažnije, imaćemo pristojan boravak naših pacijenata i zaposlenih u KCCG. Zahvalnost i razumijevanje koje nam iskazuje Vlada preko dva ministarstva ohrabruje da nastavimo da ulažemo u ove značajne institucije, kao što su KC i Institut za bolesti djece“, kazala je Kovačević.\nMinistar Hrapović je kazao da je u okviru projekta do sada rekonstruisano 11 institucija u crnogorskom zdravstvenom sistemu, vrijednosti radova 5,1 milion eura. Osim KCCG i Instituta za bolesti djece, obuhvaćeno je 5 bolnica, 2 specijalne bolnice i 2 doma zdravlja u Crnoj Gori. Takođe, u toku je realizacija projekta u domovima zdravlja Nikšić, Kolašin, Andrijevica i zdravstvenim stanicama Murino i Petnjica.\n„Želim da istaknem činjenicu da su sve ove aktivnosti realizovane u toku radnog procesa zdravstvenih ustanova. Ni na koji način nije poremećen radni proces, za šta je uložen dodatni napor kako bi se ovaj projekat kvalitetno završio.“, kazao je ministar Hrapović.\nOn je kazao da je u prethodnom periodu sproveden socijalni monitoring u 3 rekonstruisane bolnice, u okviru kojeg je anketirano preko 330 korisnika.\n„Rezultati ankete pokazuju da su naši pacijenti zadovoljni unutrašnjih komforom u ovim institucijama, odnosno zadovoljstvo je pokazalo preko 95% anketiranih, dok je je preko 83% anketiranih zdravstvenih radnika iskazalo zadovoljstvo komforom pruženim nakon realizacije ovih projekata“, kazao je ministar Hrapović i dodao da se sličan monitoring priprema i za ostale institucije u kojima se realizuje projekat energetske efikasnostI.\n„Nadam se da će i on pokazati zadovoljstvo kako naših pacijenata, tako i zdravstvenih radnika, što je u skladu sa politikom Ministarstva zdravlja – da se poboljšaju uslovi zaposlenih u zdravstvenim ustanovama i, naravno, kvalitet pružene zdravstvene zaštite našim pacijentima“, kazao je ministar Hrapović.\nMinistarka Sekulić je kazala da je Ministarstvo ekonomije u prethodnom periodu, od 2009. godine, kroz dva projekta finansirana kroz namjenske kredite Svjetske banke i Njemačke razvojne banke (KfW), potrošilo 34,5 miliona eura za rekonstrukciju 43 objekta. Kroz projekat, u okviru kojeg su rekonstruisani objekti KCCG, do sada rekonstruisano ukupno 11 zdravstvenih, 8 obrazovnih ustanova i 1 studentski dom.\n„Rezultati naših analiza pokazuju da su uštede na nivou projekta Svjetske banke u prethodnom periodu išle od 17% do 67% u potrošnji energije, a ako govorimo o analizi na nivou oba projekta, te su uštede išle i do 49%. Ono što očekujemo je da u KCCG imamo uštedu od najmanje 25% u potrošnji energije“, kazala je ministarka Sekulić.\nNamjera je, kako je kazala, da do 2020. potrošimo ugovorena sredstva, tj. da rekonstruišemo ukupno 53 objekta i da potrošimo 46,5 miliona eura.\n„Imamo na raspolaganju dodatna sredstva i namjera nam je da idemo do posljednjeg zdravstvenog objekta u Crnoj Gori, kako bi svi pacijenti imali jednake uslove za boravak u tim zdravstvenim objektima i osoblje za jednak rad u njima“, kazala je ministarka Sekulić i dodala da nije pitanje do kad će ova sredstva biti potrošena i koji će objekti doći na red kroz ova sredstva, već je pitanje trenutka kada će svi objekti u Crnoj Gori biti rekonstruisani na jednak način.\nProjektom se finansira primjena mjera energetske efikasnosti, koje se prije svega odnose na: zamjenu fasadne stolarije, postavljanje toplotne izolacije na omotaču zgrade, poboljšanje unutrašnjeg osvjetljenja, modernizaciju ili potpunu zamjenu kotlarnica uz modernizaciju cjelokupnog sistema grijanja i modernizaciju sistema za pripremu sanitarne tople vode.


Robotički Stručnjaci Od Ujedinjenih Nacija Traže Da Zabrane Stvaranje “robota Ubica” | Alo Servis Radionica\nHome > Dekodiranje > Robotički stručnjaci od Ujedinjenih nacija traže da zabrane stvaranje “robota ubica”\nViše od 100 vodećih stručnjaka za robotiku zahteva od Ujedinjenih nacija da preduzmu određene akcije kako bi sprečile daljnji razvoj robota koji bi mogli da budu pretnja čovečanstvu. U pismu koje su poslali ovoj organizaciji, stručnjaci za veštačku inteligenciju, uključujući milijardera Elona Muska, upozoravaju na “treću revoluciju ratovanja”. Dalje se navodi kako je ova smrtonosna autonomna tehnologija Pandorina kutija i da je treba što pre zabraniti, prenosi klix.ba.\n“Jednom kada su stvoreni, ovi roboti će omogućiti oružani konflikt na višem nivou nego ikad i u vremenu bržem nego ljudi mogu i zamisliti”, rečeno je u pismu i dodato kako se takvo oružje može koristiti da se teroriše nedužna populacija.\nPotencijalna zabrana razvoja “robota ubica” već je bila predmet diskusije UN-ovog komiteta. U 2015. godini više od 1.000 tehnoloških stručnjaka takođe je pisalo UN-u, upozoravajući na opasnosti ovakvog oružja.\n“Robot ubica” je potpuno autonomno oružje koje može odabrati i uništiti metu bez ljudske intervencije. Oni trenutno ne postoje, ali brzo napredujuća tehnologija ide ka njihovom stvaranju. Oni koji zagovaraju robote ubice smatraju da su trenutni ratni zakoni sasvim dovoljni da reše sve probleme koji mogu nastati.\nDekodiranje, Hardverske popravke\nKompanija Samsung je saopćila da će prodaja njenog modularnog TV uređaja nazvanog The Wall početi u...\nDekodiranje Istaknuto Ostalo